ಡಬ್ಲಿನ್

**ಡಬ್ಲಿನ್** (, ಅಥವಾ ) ಒಂದು ದೊಡ್ಡ ನಗರ (ಒಂದು ಪ್ರಮುಖ ನಗರವಾಗಿದೆ) ಹಾಗು ಐರ್ಲೆಂಡ್ ನ ರಾಜಧಾನಿ.  ಐರಿಶ್ ಭಾಷೆಯಲ್ಲಿ ಇದನ್ನು ಅಧಿಕೃತವಾಗಿ ***ವಾಲ್ಯಾಹಾ ಕ್ಲೀಯ***  ಅಥವಾ ***ಅಥ್ ಕ್ಲಯಾಥ್***  ಎಂದು ಕರೆಯಲಾಗುತ್ತದೆ; ಹೆಸರಿನ ಆಂಗ್ಲ ರೂಪಾಂತರವು ಐರಿಶ್ ಭಾಷೆಯ *ದುಬ್ಹ್ ಲಿನ್ನ್*  ಎಂಬ ಪದದಿಂದ ವ್ಯುತ್ಪತ್ತಿ ಹೊಂದಿದೆ. ಇದು "ಕಪ್ಪು ಕೊಳ" ಎಂಬ ಅರ್ಥವನ್ನು ನೀಡುತ್ತದೆ.  ಈ ನಗರವು ಐರ್ಲೆಂಡ್ ನ ಪೂರ್ವ ಕಡಲ ತೀರದ ಮಧ್ಯಭಾಗದಲ್ಲಿ, ರಿವರ್ ಲಿಫಿ ಯ ಮುಖಭಾಗದಲ್ಲಿ ಹಾಗು ಡಬ್ಲಿನ್ ಪ್ರದೇಶದ ಮಧ್ಯದಲ್ಲಿ ನೆಲೆಗೊಂಡಿದೆ. ಮೂಲವಾಗಿ ಒಂದು ವೈಕಿಂಗ್ ನೆಲೆಯಾಗಿ ಸ್ಥಾಪನೆಗೊಂಡರೂ, ಡಬ್ಲಿನ್ ನ ಸಾಮ್ರಾಜ್ಯವಾಗಿ ಹೊರಹೊಮ್ಮಿ ನಾರ್ಮನ್ ಆಕ್ರಮಣದ ನಂತರ ದ್ವೀಪದ ಒಂದು ಪ್ರಮುಖ ನಗರವಾಯಿತು.    ಇಂದು, ನಗರವು ಗ್ಲೋಬಲ್ ಫೈನಾನ್ಶಿಯಲ್ ಸೆಂಟರ್ಸ್ ಇಂಡೆಕ್ಸ್ ನಲ್ಲಿ 23ನೇ ಸ್ಥಾನವನ್ನು ಗಳಿಸಿದೆ, ಹಾಗು ಯಾವುದೇ ಯುರೋಪಿಯನ್ ರಾಜಧಾನಿಗಳಿಗಿಂತ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ಜನಸಂಖ್ಯೆಯನ್ನು ಹೊಂದಿದೆ. ಇದಲ್ಲದೆ ಒಂದು ಗ್ಲೋಬಲ್ ಸಿಟಿ ಎಂದು GaWC ಪಟ್ಟಿ ಮಾಡಿರುವುದರ ಜೊತೆಗೆ, ಆಲ್ಫಾದ ಸ್ಥಾನವನ್ನು ಗಳಿಸಿದೆ - ಇದು ಡಬ್ಲಿನ್ ನಗರವನ್ನು ವಿಶ್ವದ ಅಗ್ರ 25 ನಗರಗಳಲ್ಲಿ ಒಂದೆಂಬ ಸ್ಥಾನವನ್ನು ಗಳಿಸಿಕೊಟ್ಟಿದೆ.  ಡಬ್ಲಿನ್, ಐರ್ಲೆಂಡ್ ದ್ವೀಪಕ್ಕೆ ಒಂದು ಐತಿಹಾಸಿಕ ಹಾಗು ಸಮಕಾಲೀನ ಸಂಸ್ಕೃತಿಯ ಕೇಂದ್ರವಾಗಿರುವುದರ ಜೊತೆಗೆ ಶಿಕ್ಷಣ, ಕಲೆ, ಆಡಳಿತ ಚಟುವಟಿಕೆ, ಆರ್ಥಿಕತೆ ಹಾಗು ಕೈಗಾರಿಕೆಗೆ ಒಂದು ಆಧುನಿಕ ಕೇಂದ್ರವಾಗಿದೆ.

## ಹೆಸರು 
ಡಬ್ಲಿನ್ ಎಂಬ ಪದವು ಐರಿಶ್ ಭಾಷೆಯ ದುಬ್ಹ್ ಲಿನ್ನ್ ಎಂಬ ಪದದಿಂದ ವ್ಯುತ್ಪತ್ತಿಯನ್ನು ಹೊಂದಿದೆ (ಅರ್ಥ "ಬ್ಲಾಕ್ ಪೂಲ್"(ಕಪ್ಪು ಕೊಳ). ಆಧುನಿಕ ಐರಿಶ್ ಭಾಷೆಯಲ್ಲಿರುವ ನಗರದ ಸಾಮಾನ್ಯ ಹೆಸರೆಂದರೆ '** ("ಅಡೆತಡೆಯ ಹಾಯ್ಗಡದ ನಗರ" ಎಂಬ ಅರ್ಥವನ್ನು ನೀಡುತ್ತದೆ).**' ಎಂಬುದು ಒಂದು ಸ್ಥಳ-ನಾಮ. ಇದು ಹ್ಯೂಸ್ಟನ್ ನಿಲ್ದಾಣದ ಸಮೀಪ ಲಿಫೆ ನದಿಯ ಹಾಯ್ಗಡವನ್ನು ಸೂಚಿಸುವ ಸ್ಥಳ-ನಾಮ.''*  ಮುಂಚೆ ಆಂಗಿಯೇರ್ ಸ್ಟ್ರೀಟ್‌ನ ಪ್ರದೇಶದಲ್ಲಿ ನೆಲೆಗೊಂಡಿದ್ದ ಒಂದು ಕ್ರಿಶ್ಚಿಯನ್ ಮಂದಿರವಾಗಿತ್ತೆಂದು ಭಾವಿಸಲಾಗಿದೆ. ಇದು ಪ್ರಸಕ್ತ ವೈಟ್ ಫ್ರಯಾರ್ ಸ್ಟ್ರೀಟ್ ಕಾರ್ಮೆಲೈಟ್ ಚರ್ಚ್ ನ ವಶದಲ್ಲಿದೆ.

ನಂತರದ ಸ್ಕ್ಯಾಂಡಿನೇವಿಯನ್ ನೆಲೆಯು ರಿವರ್ ಪೋಡಲ್ ನ ಮೇಲೆ ಸ್ಥಾಪಿತವಾಗಿದೆ, ಇದು ಈಗಿನ ವುಡ್ ಕ್ವೇ ಪ್ರದೇಶದ ಕ್ರೈಸ್ಟ್ ಚರ್ಚ್ ನ ಪೂರ್ವ ಭಾಗಕ್ಕಿರುವ ಲಿಫೆ ನದಿಯ ಒಂದು ಉಪನದಿ.  ಸ್ಕ್ಯಾಂಡಿನೇವಿಯನ್ನರು ಈ ದುಬ್ಹ್ ಲಿನ್ನ್ ಸರೋವರವನ್ನು ತಮ್ಮ ಹಡಗುಗಳನ್ನು ಲಂಗರು ಹಾಕಿ ನಿಲ್ಲಿಸಲು ಬಳಕೆ ಮಾಡಿಕೊಳ್ಳುತ್ತಿದ್ದರು ಜೊತೆಗೆ ಇದು ಪೋಡಲ್ ಉಪನದಿಯ ಮೂಲಕ ಲಿಫೆ ನದಿಗೆ ಸಂಪರ್ಕವನ್ನು ಕಲ್ಪಿಸಿತ್ತು. ದುಬ್ಹ್ ಲಿನ್ನ್ ಹಾಗು ಪೋಡಲ್ ನದಿಗಳನ್ನು 1700ರ ಪ್ರಾರಂಭದಲ್ಲಿ ಮುಚ್ಚಿಹಾಕಲಾಯಿತು ಜೊತೆಗೆ ನಗರದ ವಿಸ್ತರಣೆಯ ಜೊತೆಗೆ ಈ ನದಿಗಳ ನೆನಪು ಅಳಿಸಿಹೋಯಿತು. ಇಂದಿನ ಕ್ಯಾಸಲ್ ಗಾರ್ಡನ್ ಪ್ರದೇಶದಲ್ಲಿ ದುಬ್ಹ್ ಲಿನ್ನ್ ನದಿಯು ನೆಲೆಗೊಂಡಿತ್ತು. ಈ ಪ್ರದೇಶವು ಡಬ್ಲಿನ್ ಕ್ಯಾಸಲ್ ನಲ್ಲಿರುವ ಚೆಸ್ಟರ್ ಬೆಟ್ಟಿ ಲೈಬ್ರರಿಯ ಎದುರಿನಲ್ಲಿತ್ತು.

*ದಿ ಕ್ಯಾಟಲ್ ರೈಡ್ ಆಫ್ ಕೂಲೆಯ್* ಎಂಬ ಹೆಸರಿನಿಂದಲೂ ಪರಿಚಿತವಾಗಿರುವ *ಟೈನ್ ಬೊ ಕುಲಿಂಜೆ*   *ಡಬ್ಲಿನ್ಡ್ ರಿಸ್ಸ ರಾಟರ್ ಅಥ್ ಕ್ಲಯಾಥ್*  ಉಲ್ಲೇಖಿಸುತ್ತದೆ. ಇದರರ್ಥ *ಡಬ್ಲಿನ್ ನನ್ನು ಅಥ್ ಕ್ಲಯಾಥ್*  ಎಂದು ಕರೆಯಲಾಗುತ್ತದೆ. ಐರಿಶ್ ಭಾಷೆಯಲ್ಲಿ, *ದುಬ್ಹ್*  ನ್ನು *ಡು**ವ್** *  ಅಥವಾ *ಡು**ಫ್** *  ಎಂದು ಸರಿಯಾಗಿ ಉಚ್ಚರಿಸಲಾಗುತ್ತದೆ. ನಗರದ ಹೆಸರಿನ ಮೂಲ ಉಚ್ಚಾರಣೆಯನ್ನು ಓಲ್ಡ್ ನಾರ್ಸ್ ನಲ್ಲಿ *Dy**f** lin*  (ಡೈಫ್ಲಿನ್) ಓಲ್ಡ್ ಇಂಗ್ಲಿಷ್ ನಲ್ಲಿ *Di**f** elin*  (ಡೈಫ್‌ಲಿನ್) ಹಾಗು ಆಧುನಿಕ ಮಾಂಕ್ಸ್ ನಲ್ಲಿ *Di**v** lyn*  (ಡಿವಿಲಿನ್) ಎಂದೇ ಉಳಿಸಿಕೊಂಡು ಬರಲಾಗಿದೆ. ಐತಿಹಾಸಿಕವಾಗಿ, ಐರಿಶ್ ಭಾಷೆಯಲ್ಲಿ ಬಳಸಲಾಗುವ ಸಾಂಪ್ರದಾಯಿಕ ಗೇಲಿಕ್ ಲಿಪಿ ಯಲ್ಲಿ, *bh*  ಅಕ್ಷರವನ್ನು *b''  ಅಕ್ಷರದ ಮೇಲೆ ಒಂದು ಚುಕ್ಕೆ ಇಡುವುದರ ಮೂಲಕ ಬರೆಯಲಾಗುತ್ತದೆ, ಇದು 'ಡು ಲಿನ್ನ್' ಅಥವಾ 'ಡು ಲಿನ್ನ್' ಎಂದು ನಿರೂಪಿತವಾಗುತ್ತದೆ. ಐರಿಶ್ ಭಾಷೆಯ ಅರಿವಿರದವರು ಚುಕ್ಕೆಯನ್ನು ಉಪೇಕ್ಷಿಸಿ ಹೆಸರನ್ನು *ಡಬ್ಲಿನ್*  ಎಂದು ಉಚ್ಚರಿಸಿದರು.

## ಇತಿಹಾಸ 
thumb|left|ಡಬ್ಲಿನ್ ಕೋಟೆ
thumb|left|ರಾತ್ರಿಯಲ್ಲಿ ಡಬ್ಲಿನ್
ಗ್ರೀಕ್ ಖಗೋಳಶಾಸ್ತ್ರಜ್ಞ ಹಾಗು ಭೂಪಟ ತಯಾರಕ ಟಾಲಮಿಯ ಬರವಣಿಗೆಗಳು ಬಹುಶಃ ಈಗಿನ ಡಬ್ಲಿನ್ ಪ್ರದೇಶದಲ್ಲಿನ ಮೊದಲ ಮಾನವ ವಸತಿಯ ಬಗ್ಗೆ ದಾಖಲೆಯನ್ನು ಒದಗಿಸುತ್ತದೆ. ಸುಮಾರು 140 A.D.ಯ ಸುಮಾರಿಗೆ ಒಂದು ವಸಾಹತನ್ನು ಅವರು ಸೂಚಿಸುವುದರ ಜೊತೆಗೆ ಅದನ್ನು ಎಂದು ಕರೆಯುತ್ತಾರೆ. 'ದುಬ್ಹ್ ಲಿನ್ನ್' ನಲ್ಲಿನ ವಸಾಹತನ್ನು ಬಹುಶಃ ಮೊದಲ ಶತಮಾನ BCಯಷ್ಟು ಹಿಂದಿನವರೆಗೂ ಗಣನೆಗೆ ತೆಗೆದುಕೊಳ್ಳಬಹುದು. ನಂತರ ಅಲ್ಲಿ ಒಂದು ಕ್ರೈಸ್ತಮಂದಿರವನ್ನು  ನಿರ್ಮಿಸಲಾಯಿತು. ಆದಾಗ್ಯೂ 841ರ ಸುಮಾರಿಗೆ ನಾರ್ಸ್ಅಲ್ಲಿ  ಪಟ್ಟಣವನ್ನು ಸ್ಥಾಪಿಸಿದರು.  ನೂತನ ನಗರವು ಮುಂಚಿನ ಐರಿಶ್ ಹೆಸರಿನ ಆಂಗ್ಲ ರೂಪ ಹಾಗು ನಂತರದ ಐರಿಶ್ ಹೆಸರಿನ ಮೂಲ ರೂಪವನ್ನು ಉಳಿಸಿಕೊಂಡಿದೆ.

ಕಾಷೆಲ್ ನ ರಾಜ ಬ್ರಯಾನ್ ಬೋರು ಡಬ್ಲಿನ್ ನಗರವನ್ನು ಕೊಳ್ಳೆ ಹೊಡೆದಾಗ, 841 ಹಾಗು 999ರ ನಡುವಿನ ಬಹುತೇಕ ಅವಧಿಯಲ್ಲಿ ನಗರವು ನಾರ್ಸ್‌ರ ಆಳ್ವಿಕೆಗೆ ಒಳಪಟ್ಟಿತ್ತು. ಆದಾಗ್ಯೂ, 1014ರ ಬ್ಯಾಟಲ್ ಆಫ್ ಕ್ಲೋನ್ಟರ್ಫ್ ನ ನಂತರವೂ ಡಬ್ಲಿನ್ ನಗರವನ್ನು ನಾರ್ಸ್ ದೊರೆಯ ಆಳ್ವಿಕೆಯಲ್ಲಿತ್ತು.1169-1172ನಲ್ಲಿ ಬ್ರಿಟನ್ ನಲ್ಲಿ ಪ್ರಾರಂಭವಾದ ಐರ್ಲೆಂಡ್ ನ ವಶವಾಗುವವರೆಗೆ ನಾರ್ಸ್ ಪ್ರಭಾವವು ಬೆಳವಣಿಗೆಯಾಗುತ್ತಿದ್ದ ಸೆಲ್ಟಿಕ್ ಪ್ರಾಬಲ್ಯದಿಂದ ಕ್ಷೀಣಿಸಿತು. ಇದು 14ನೇ ಶತಮಾನದ ಮಧ್ಯಭಾಗದಲ್ಲಿ ಯುರೋಪ್‌ನ್ನು ವಿನಾಶ ಮಾಡಿದ ಒಂದು ಮಾರಣಾಂತಿಕ ಪ್ಲೇಗ್ ರೋಗ.

thumb|ರಿವರ್ ಲಿಫೆ ಯ ಉತ್ತರ ದಂಡೆಯಲ್ಲಿರುವ ದಿ ಕಸ್ಟಮ್ ಹೌಸ್
ಕಳೆದ 17ನೇ ಶತಮಾನದ ನಂತರ ನಗರವು ವೈಡ್ ಸ್ಟ್ರೀಟ್ಸ್ ಕಮಿಷನ್ ನ ಸಹಾಯದಿಂದ ವ್ಯಾಪಕವಾಗಿ ವಿಸ್ತಾರವಾಯಿತು. ಕಳೆದ 1600ರ ಹೊತ್ತಿಗೆ 10,000ದಷ್ಟಿದ್ದ ಜನಸಂಖ್ಯೆಯು 1700ರ ಹೊತ್ತಿಗೆ 50,000ದಷ್ಟು ಅಧಿಕವಾಯಿತು. 1649-51ರಲ್ಲಿ ಹರಡಿದ ಸಾಂಕ್ರಾಮಿಕ ಪ್ಲೇಗ್ ರೋಗದ ಹೊರತಾಗಿಯೂ ಜನಸಂಖ್ಯೆಯಲ್ಲಿ ಈ ಪ್ರಮಾಣವು ಬೆಳೆಯಿತು. ಜಾರ್ಜಿಯನ್ ಡಬ್ಲಿನ್ ನಗರವು ಸ್ವಲ್ಪ ಕಾಲ ಲಂಡನ್ ನಂತರ ಬ್ರಿಟಿಶ್ ಸಾಮ್ರಾಜ್ಯದ ಎರಡನೇ ಅತಿ ದೊಡ್ಡ ನಗರವೆನಿಸುವುದರ ಜೊತೆಗೆ ಯುರೋಪಿಯನ್ ನಗರದಲ್ಲೇ ಐದನೇ ಅತಿ ದೊಡ್ಡ ನಗರವಾಗಿತ್ತು. ಡಬ್ಲಿನ್‌ನ ಅತ್ಯಂತ ಗಮನಾರ್ಹ ವಾಸ್ತುಶಿಲ್ಪಗಳು ಈ ಅವಧಿಯಲ್ಲೇ ಬೆಳಕಿಗೆ ಬಂದವು.  ಕಳೆದ 1759ರಲ್ಲಿ St. ಜೇಮ್ಸ್'ಸ್ ಗೇಟ್ ನಲ್ಲಿ ಸ್ಥಾಪಿತವಾದ ಗಿನಿಸ್ ಬ್ರೂಅರಿ (ಮಧ್ಯ ತಯಾರಿಸುವ ಸ್ಥಳ)ಯು ನಗರದ ಆರ್ಥಿಕತೆಯ ಮೇಲೆ ಒಂದು ಗಮನಾರ್ಹವಾದ ಪರಿಣಾಮವನ್ನು ಬೀರಿತು.  ಅದರ ಸ್ಥಾಪನೆಯ ನಂತರ ಹೆಚ್ಚಿನ ಅವಧಿಗೆ, ಗಿನಿಸ್ ಬ್ರೂಯರಿಯು ನಗರದಲ್ಲಿ ಹೆಚ್ಚಿನ ಜನರಿಗೆ ಕೆಲಸವನ್ನು ನೀಡಿತ್ತು, ಆದರೆ ಗಿನಿಸ್‌ನಲ್ಲಿ ಕ್ಯಾಥೊಲಿಕ್ ರನ್ನು ಕೆಳ ದರ್ಜೆಯ ನೌಕರಿಗೆ ಮಾತ್ರ ಸೀಮಿತಗೊಳಿಸಲಾಗಿತ್ತು. ಇವರು 1960ರ ದಶಕದ ಸುಮಾರಿಗೆ ಮಾತ್ರ ಆಡಳಿತ ನಿರ್ವಹಣೆಯ ಮಟ್ಟವನ್ನು ಪ್ರವೇಶಿಸಿದರು. ಐರಿಶ್ ಸ್ವಾತಂತ್ರ್ಯದ ನಂತರ ಐರಿಶ್ ತೆರಿಗೆಯಿಂದ ತಪ್ಪಿಸಿಕೊಳ್ಳಲು ಗಿನಿಸ್ ಕಾರ್ಪೋರೆಟ್ ಕೇಂದ್ರ ಕಾರ್ಯಾಲಯವನ್ನು 1930ರ ದಶಕದಲ್ಲಿ ಲಂಡನ್‌ಗೆ ಸ್ಥಳಾಂತರಿಸಲಾಯಿತು.  UKಗೆ ಸರಬರಾಜು ಮಾಡಲು ಲಂಡನ್‌ನ ಪಾರ್ಕ್ ರಾಯಲ್‌ನಲ್ಲಿ ಡಬ್ಲಿನ್‌ಗೆ ಪೈಪೋಟಿಯಾಗಿ ಬ್ರೂಯರಿ ಆರಂಭವಾಯಿತು. 1742ರಲ್ಲಿ ಹಾಂಡೆಲ್ ರ "ಮೆಸ್ಸಿಯ" ತಂಡವು ಮೊದಲ ಬಾರಿಗೆ ಫಿಶ್ಆಮ್ಬಲ್ ಸ್ಟ್ರೀಟ್‌ನ ನ್ಯೂ ಮ್ಯೂಸಿಕ್ ಹಾಲ್‌ನಲ್ಲಿ ಪ್ರದರ್ಶನ ನೀಡಿತು. St. ಪ್ಯಾಟ್ರಿಕ್'ಸ್ ಹಾಗು ಕ್ರೈಸ್ಟ್ ಚರ್ಚ್ ಕ್ಯಾಥೆಡ್ರಲ್‌ಗಳ ಗಾಯಕವೃಂದದಿಂದ 26 ಬಾಲಕರು ಹಾಗು ಐದು ಪುರುಷರು ಇದರಲ್ಲಿ ಭಾಗಿಯಾಗಿದ್ದರು.
thumb|left|ಓ'ಕಾನ್ನೆಲ್ ಬ್ರಿಜ್ ಹಾಗು ಓ'ಕಾನ್ನೆಲ್ ಸ್ಟ್ರೀಟ್, ಎರಡೂ ಹೆಸರನ್ನು ಡೆನಿಯಲ್ ಓ'ಕಾನ್ನೆಲ್, ಹಾಗು ಲಿಬರ್ಟಿ ಹಾಲ್ ನ ಜ್ಞಾಪಕಾರ್ಥವಾಗಿ ಇರಿಸಲಾಗಿದೆ
ಆಕ್ಟ್ ಆಫ್ ಯೂನಿಯನ್, 1800ರ ನಂತರ, ಸರ್ಕಾರದ ಸ್ಥಾನ ವೆಸ್ಟ್ ಮಿನಿಸ್ಟರ್ ಗೆ ಸ್ಥಳಾಂತರಗೊಂಡ ನಂತರ, ಡಬ್ಲಿನ್ ಕುಗ್ಗುವಿಕೆಯ ಅವಧಿಯನ್ನು ಪ್ರವೇಶಿಸಿತು. ಆದರೂ ಡಬ್ಲಿನ್ ಆಡಳಿತದ ಕೇಂದ್ರ ಸ್ಥಾನವಾಗಿರುವುದರ ಜೊತೆಗೆ ಐರ್ಲೆಂಡ್ ನ ಹೆಚ್ಚಿನ ಜನಕ್ಕೆ ಸಾರಿಗೆ ವ್ಯವಸ್ಥೆಯ ಕೇಂದ್ರವಾಗಿತ್ತು. ಡಬ್ಲಿನ್, ಹದಿನೆಂಟನೆ ಹಾಗು ಹತ್ತೊಂಬತ್ತನೇ ಶತಮಾನಗಳ ಕೈಗಾರಿಕಾ ಕ್ರಾಂತಿಯಲ್ಲಿ ಪ್ರಮುಖ ಪಾತ್ರ ವಹಿಸಲಿಲ್ಲ: ಐರ್ಲೆಂಡ್ ಆ ಅವಧಿಯಲ್ಲಿ ಬಳಕೆಯಾಗುತ್ತಿದ್ದ ಇಂಧನ ಕಲ್ಲಿದ್ದಿಲಿನ ಸ್ಥಳೀಯ ಮೂಲವನ್ನು ಹೊಂದಿರಲಿಲ್ಲ. ಜೊತೆಗೆ ಡಬ್ಲಿನ್ ಬ್ರಿಟನ್ ಹಾಗು ಐರ್ಲೆಂಡ್‌ನ ಕೈಗಾರಿಕಾ ಅಭಿವೃದ್ಧಿಯ ಇನ್ನೊಂದು ಪ್ರಮುಖ ಚಾಲಕಶಕ್ತಿಯಾದ ಹಡಗು ತಯಾರಿಕೆಯ ಕೇಂದ್ರವಾಗಿರಲಿಲ್ಲ.

ಕಳೆದ 1916ರ ಈಸ್ಟರ್ ರೈಸಿಂಗ್(ಈಸ್ಟರ್ ದಂಗೆ) ನಗರದ ಹಲವಾರು ಭಾಗಗಳಲ್ಲಿ ಸಂಭವಿಸುವುದರ ಜೊತೆಗೆ ನಗರದ ಕೇಂದ್ರ ಭಾಗದಲ್ಲಿ ಹೆಚ್ಚಿನ ಪ್ರಾಕೃತಿಕ ವಿನಾಶಕ್ಕೆ ಕಾರಣವಾಯಿತು. ಆಂಗ್ಲೋ-ಐರಿಶ್ ಯುದ್ಧ ಹಾಗು ಐರಿಶ್ ಅಂತರ್ಯುದ್ಧವು ನಗರದ ಇನ್ನೂ ಹೆಚ್ಚಿನ ನಾಶಕ್ಕೆ ಕಾರಣವಾಗುವುದರ ಜೊತೆಗೆ ನಗರದ ಕೆಲವು ಅತ್ಯಂತ ಸುಂದರ ಕಟ್ಟಡಗಳು ಅವಶೇಷಗಳಾಗಿ ಉಳಿಯಿತು. ದಿ ಐರಿಶ್ ಫ್ರೀ ಸ್ಟೇಟ್ ಸರಕಾರವು ನಗರದ ಕೇಂದ್ರ ಭಾಗವನ್ನು ಮರುನಿರ್ಮಿಸುವುದರ ಜೊತೆಗೆ ಡೈಲ್ (ಐರಿಶ್ ಸಂಸತ್ತು) ನ್ನು ಲೆಯಿನ್‌ಸ್ಟರ್ ಹೌಸ್ ನಲ್ಲಿ ಪ್ರತಿಷ್ಠಾಪಿಸಿತು. 
thumb|ಏಕೀಕೃತ ವಾಣಿಜ್ಯ ಟೆರೇಸ್‌ಗಳು ನದಿಯಿಂದ ಹಾದು GPO ಎಡೆಗೆ ಸಾಗುವುದರೊಂದಿಗೆ ಕಾರ್ಲಿಸಲ್ ಬ್ರಿಜ್ c. 1840, ವೈಡ್ ಸ್ಟ್ರೀಟ್ ಕಮಿಷನ್‌ನ ಹಸ್ತಕ್ಷೇಪದ ಪ್ರಮಾಣವನ್ನು ತೋರಿಸುತ್ತಿದೆ.|link=Special:FilePath/Carlisle_Bridge,_Sackville_St.jpeg
ಹೊಸ ರಾಜ್ಯದ ಸ್ಥಾಪನೆಯು ಡಬ್ಲಿನ್‌ನ ದೆಸೆ ಬದಲಾಗುವುದರಲ್ಲಿ ಫಲ ಕಂಡಿತು.ಸ್ವಾತಂತ್ರ್ಯದಿಂದ ಯಾವುದೇ ಐರಿಶ್ ನಗರಕ್ಕಿಂತ  ಡಬ್ಲಿನ್ ಹೆಚ್ಚಿನ ಪ್ರಯೋಜನ ಪಡೆಯಿತು. ಆದರೂ ಇದು ಸ್ಪಷ್ಟವಾಗಿ ವ್ಯಕ್ತವಾಗಲಿಕ್ಕೆ ಹೆಚ್ಚಿನ ಸಮಯವನ್ನು ತೆಗೆದುಕೊಂಡಿತು. ದಿ ಎಮರ್ಜೆನ್ಸಿ (ವಿಶ್ವ ಯುದ್ಧ II)ಯ ಮೂಲಕ, 1960ರ ದಶಕದ ತನಕವೂ, ಡಬ್ಲಿನ್ ಬಹಳ ಕಾಲದವರೆಗೂ ರಾಜಧಾನಿಯಾಗಿ ಉಳಿದುಕೊಂಡಿತ್ತು: ವಿಶೇಷವಾಗಿ ನಗರ ಕೇಂದ್ರದಲ್ಲಿ ವಾಸ್ತುಶಿಲ್ಪವು ಸ್ಥಿರವಾಗಿ ಉಳಿದುಕೊಂಡಿತ್ತು.ಹಿಂದಿನ 19ನೇ ಶತಮಾನದ ಯುರೋಪ್‌ನ ನಗರವೆಂಬ ಉಪನಾಮವನ್ನೂ ಹೊಂದಿತ್ತು. ಇದರಿಂದಐತಿಹಾಸಿಕ ಚಲನಚಿತ್ರ ನಿರ್ಮಾಣಕ್ಕೆ ನಗರವು ಸೂಕ್ತವೆನಿಸಿತ್ತು. ಚಲನಚಿತ್ರಗಳಾದ *ದಿ ಬ್ಲೂ ಮ್ಯಾಕ್ಸ್*  ಹಾಗು *ಮೈ ಲೆಫ್ಟ್ ಫೂಟ್*  ಮುಂತಾದ ಹಲವು ನಿರ್ಮಾಣಗಳು ಈ ಅವಧಿಯ ನಗರದೃಶ್ಯಗಳನ್ನು ಸೆರೆ ಹಿಡಿದವು. ಇದು ನಂತರದ ಸಿನಿಮಾ ಕಲೆ ಹಾಗು ಚಿತ್ರ-ನಿರ್ಮಾಣದ ಯಶಸ್ಸಿಗೆ ಬುನಾದಿಯಾಯಿತು. ಹೆಚ್ಚಿನ ಸಮೃದ್ಧಿಯೊಂದಿಗೆ, ಆಧುನಿಕ ವಾಸ್ತುಶಿಲ್ಪವನ್ನು ನಗರದಲ್ಲಿ ಪರಿಚಯಿಸಲಾಯಿತು.ಇದಕ್ಕೆ ಸಮಾನಾಂತರವಾಗಿ ನಗರದ ಭವ್ಯತೆಯನ್ನು ಶಾಶ್ವತವಾಗಿ ಕಳೆದುಕೊಳ್ಳದಂತೆ,  ಡಬ್ಲಿನ್‌ನ ರಸ್ತೆಗಳಲ್ಲಿ ಜಾರ್ಜಿಯನ್ ಹಿರಿಮೆಯನ್ನು ಮರುಸ್ಥಾಪಿಸುವ ನಿಟ್ಟಿನಲ್ಲಿ ಒಂದು ಹುರುಪಿನ ಅಭಿಯಾನ ಆರಂಭವಾಯಿತು.
ಕಳೆದ 1997ರಿಂದೀಚೆಗೆ,ಅಗಾಧವಾದ ಖಾಸಗಿ ಕ್ಷೇತ್ರ ಹಾಗು ವಸತಿ, ಸಾರಿಗೆ, ಹಾಗು ವ್ಯಾಪಾರದಲ್ಲಿ ಅಭಿವೃದ್ಧಿಯೊಂದಿಗೆ ಡಬ್ಲಿನ್‌ನ ಭೂದೃಶ್ಯವು ವಿಪುಲವಾದ ಬದಲಾವಣೆ ಕಂಡಿದೆ.  (ಡೆವಲಪ್ಮೆಂಟ್ ಅಂಡ್ ಪ್ರಿಸರ್ವೆಶನ್ ಇನ್ ಡಬ್ಲಿನ್ ನೋಡಿ). ಕೆಲವೊಂದು ಜನಪ್ರಿಯ ಡಬ್ಲಿನ್ ರಸ್ತೆ ಮೂಲೆಗಳನ್ನು ಇಂದಿಗೂ ಪಬ್ ಅಥವಾ ವ್ಯವಹಾರಗಳಿಗೆ ಹೆಸರಿಸಲಾಗಿದೆ. ಇವುಗಳು ರಸ್ತೆಯ ಮುಚ್ಚುವಿಕೆ ಅಥವಾ ಮರು ಅಭಿವೃದ್ಧಿಗೆ ಮುಂಚೆ ಸ್ಥಳವನ್ನು ಆಕ್ರಮಿಸಿಕೊಂಡಿದ್ದವು.

ಕಳೆದ 12ನೇ ಶತಮಾನದ ಆಂಗ್ಲೋ-ನಾರ್ಮನ್ ಆಳ್ವಿಕೆಯ ಪ್ರಾರಂಭದಿಂದ, ನಗರವು ಐರ್ಲೆಂಡ್ ದ್ವೀಪದ ರಾಜಧಾನಿಯಾಗಿ  ವಿವಿಧಭೂರಾಜಕೀಯಅಸ್ತಿತ್ವಗಳಲ್ಲಿ ಕಾರ್ಯನಿರ್ವಹಿಸಿತು: 
* ಐರ್ಲೆಂಡ್ ನ ಆಧಿಪತ್ಯ (1171–1541)
* ಐರ್ಲೆಂಡ್ ನ ಸಾಮ್ರಾಜ್ಯ (1541–1800)
* ಗ್ರೇಟ್ ಬ್ರಿಟನ್ ನ ಯುನೈಟೆಡ್ ಕಿಂಗ್ಡಮ್ ಹಾಗು ಐರ್ಲೆಂಡ್ನ ಭಾಗವಾಗಿ ಒಂದು ದ್ವೀಪ(1801–1922)
*  ಐರಿಶ್ ರಿಪಬ್ಲಿಕ್ (1919–1922),

ಐರ್ಲೆಂಡ್ ನ ವಿಭಜನೆನಂತರ 1922ರಿಂದ, ನಗರವು ಐರಿಶ್ ಸ್ವತಂತ್ರ ರಾಜ್ಯದ ರಾಜಧಾನಿಯಾಯಿತು(1922–1949) ಹಾಗು ಪ್ರಸಕ್ತ ರಿಪಬ್ಲಿಕ್ ಆಫ್ ಐರ್ಲೆಂಡ್ ನ ರಾಜಧಾನಿಯಾಗಿದೆ. ಆ ಅವಧಿಯನ್ನು ನೆನಪಿಗೆ ತರುವ ಒಂದು ಸ್ಮಾರಕವೆಂದರೆ ಗಾರ್ಡನ್ ಆಫ್ ರಿಮೆಂಬರೆನ್ಸ್.

ಕಳೆದ 2003ರಲ್ಲಿ BBC ಯುರೋಪಿನುದ್ದಕ್ಕೂ ನಡೆಸಿದ ಸಮೀಕ್ಷೆಯಲ್ಲಿ, 112 ನಗರ ಹಾಗು ಗ್ರಾಮೀಣ ಪ್ರದೇಶದ 11,200 ನಿವಾಸಿಗಳನ್ನು ಪ್ರಶ್ನಿಸಿದಾಗ, ಯುರೋಪ್ ನಲ್ಲಿ ವಾಸಿಸಲು ಡಬ್ಲಿನ್ ಅತ್ಯುತ್ತಮ ರಾಜಧಾನಿ ನಗರವೆಂದು ಉತ್ತರಿಸಿದರು.

ಡಬ್ಲಿನ್ ನಗರ ಅಥವಾ ಕೌಂಟಿಯ ಒಬ್ಬ ವ್ಯಕ್ತಿಯನ್ನು ಸಾಮಾನ್ಯವಾಗಿ "ಡಬ್" ಎಂದು ಸೂಚಿಸಲಾಗುತ್ತದೆ.

## ಸಂಸ್ಕೃತಿ 
### ಸಾಹಿತ್ಯ, ನಾಟಕ ಹಾಗು ಕಲೆ 
ನಗರವು ಒಂದು ವಿಶ್ವ-ವಿಖ್ಯಾತವಾದ ಸಾಹಿತ್ಯಕ ಇತಿಹಾಸವನ್ನು ಹೊಂದಿರುವುದರ ಜೊತೆಗೆ ಪ್ರಮುಖ ಬರಹಗಾರರನ್ನು ಹುಟ್ಟು ಹಾಕಿದೆ, ಇವರಲ್ಲಿ ನೋಬಲ್ ಪ್ರಶಸ್ತಿ ಪುರಸ್ಕೃತರಾದ ವಿಲ್ಲಿಯಮ್ ಬಟ್ಲರ್ ಏಟ್ಸ್, ಜಾರ್ಜ್ ಬರ್ನಾರ್ಡ್ ಷಾ ಹಾಗು ಸ್ಯಾಮ್ಯುಯಲ್ ಬೆಕೆಟ್ ಮುಂತಾದವರು ಸೇರಿದ್ದಾರೆ. ಡಬ್ಲಿನ್ ನ ಇತರ ಪ್ರಭಾವಿ ಬರಹಗಾರರು ಹಾಗು ನಾಟಕಕಾರರಲ್ಲಿ ಆಸ್ಕರ್ ವೈಲ್ಡ್, ಜೊನಾಥನ್ ಸ್ವಿಫ್ಟ್, ಹಾಗು ಡ್ರ್ಯಾಕುಲದ ಸೃಷ್ಟಿಕರ್ತ ಬ್ರಾಮ್ ಸ್ಟೋಕರ್ ಸೇರಿದ್ದಾರೆ.    ಆದಾಗ್ಯೂ, ಜೇಮ್ಸ್ ಜಾಯ್ಸ್ ರ ಮಹತ್ವಪೂರ್ಣ ಕೃತಿಗಳ ಸ್ಥಳವಾಗಿ ಇದು ವಾದಯೋಗ್ಯವಾಗಿ ಅತ್ಯಂತ ಪ್ರಖ್ಯಾತವಾಗಿದೆ. ಅವರ ಅತ್ಯಂತ ಪ್ರಸಿದ್ಧ ಕೃತಿ *ಯುಲಿಸ್ಸಸ್*, ಡಬ್ಲಿನ್ ನಲ್ಲಿ ರಚನೆಗೊಂಡಿರುವುದರ ಜೊತೆಗೆ ಸ್ಥಳೀಯ ವಿವರಣೆಯನ್ನು ಹೊಂದಿದೆ.  *ಡಬ್ಲಿನರ್ಸ್*  ಎಂಬುದು ಜಾಯ್ಸ್ ರ ಸಣ್ಣ ಕಥೆಗಳ ಒಂದು ಸಂಗ್ರಹ. ಇದರಲ್ಲಿ 20ನೇ ಶತಮಾನದ ಪೂರ್ವ ಭಾಗದಲ್ಲಿ ನಡೆದ ಘಟನೆಗಳನ್ನು ಹಾಗು ಅಲ್ಲಿನ ನಿವಾಸಿಗಳ ವೈಶಿಷ್ಟ್ಯಪೂರ್ಣ ಗುಣಗಳ ವಿವರಣೆಯನ್ನು ಒಳಗೊಂಡಿದೆ. ಇದರ ಜೊತೆಯಲ್ಲಿ ನಗರದ ಇತರ ಹೆಸರಾಂತ ಬರಹಗಾರರಲ್ಲಿ J.M.ಸಿಂಜ್, ಸಿಯಾನ್ ಓ'ಕಾಸೆಯ್, ಬ್ರೆಂಡನ್ ಬೆಹನ್, ಮೇವೆ ಬಿಂಚಿ, ಹಾಗು ರಾಡಿ ಡಾಯ್ಲೆ ಸೇರಿದ್ದಾರೆ. ಐರ್ಲೆಂಡ್‌ನ ಅತ್ಯಂತ ದೊಡ್ಡ ಗ್ರಂಥಾಲಯಗಳು ಹಾಗು ಸಾಹಿತ್ಯಕ ಸಂಗ್ರಹಾಲಯಗಳು ಡಬ್ಲಿನ್‍‌ನಲ್ಲಿ ಕಂಡುಬರುತ್ತದೆ, ಇದರಲ್ಲಿ ನ್ಯಾಷನಲ್ ಪ್ರಿಂಟ್ ಮ್ಯೂಸಿಯಂ ಆಫ್ ಐರ್ಲೆಂಡ್ ಹಾಗು ನ್ಯಾಷನಲ್ ಲೈಬ್ರರಿ ಆಫ್ ಐರ್ಲೆಂಡ್ಸೇರಿವೆ.

thumb|upright|ಬುಕ್ ಆಫ್ ಕೆಲ್ಲ್ಸ್ ನಿಂದ ಸಚಿತ್ರ ಪುಟ
ನಗರದ ಕೇಂದ್ರಭಾಗದಲ್ಲಿ ಹಲವಾರು ರಂಗಮಂದಿರಗಳು ನೆಲೆಗೊಂಡಿವೆ. ಜೊತೆಗೆ ಹಲವು ವಿಶ್ವ ವಿಖ್ಯಾತ ನಟರು ಡಬ್ಲಿನ್‌ ನ ರಂಗ ಮಂದಿರದಿಂದ ಹೊರಹೊಮ್ಮಿದ್ದಾರೆ. ಇವರಲ್ಲಿ ನೋಯೆಲ್ ಪರ್ಸೆಲ್, ಸರ್ ಮೈಕಲ್ ಗಮ್ಬೋನ್, ಬ್ರೆಂಡನ್ ಗ್ಲೀಸನ್, ಸ್ಟೀಫನ್ ರಿಯ, ಕಾಲಿನ್ ಫಾರ್ರೆಲ್, ಕಾಲ್ಮ್ ಮೆಯನೆಯ್ ಹಾಗು ಗೇಬ್ರಿಯಲ್ ಬೈರ್ನೆ  ಪ್ರಮುಖರು.  ಜನಪ್ರಿಯ ರಂಗಮಂದಿರಗಳಲ್ಲಿ ಗೈಟಿ, ಅಬ್ಬೆ, ಒಲಂಪಿಯ ಹಾಗು ಗೇಟ್ಗಳು ಸೇರಿವೆ. ಗೈಟಿರಂಗಮಂದಿರವು ಸಂಗೀತ ಹಾಗು ಅಪೆರಾದಂತಹ ನಿರ್ಮಾಣಗಳಲ್ಲಿ ಖ್ಯಾತಿಯನ್ನು ಪಡೆದಿದೆ, ಈ ರಂಗಮಂದಿರವು ಸಂಜೆಯ ರಂಗ ಪ್ರದರ್ಶನದ ನಂತರ ಒಂದು ವಿವಿಧ ಬಗೆಯ ಲೈವ್ ಸಂಗೀತ, ನೃತ್ಯಗಾರಿಕೆ, ಹಾಗು ಚಲನಚಿತ್ರಗಳನ್ನು ಏರ್ಪಡಿಸುವುದಕ್ಕೆ ಮುಕ್ತ ಅವಕಾಶ ನೀಡುವುದರಲ್ಲಿ ಹೆಸರು ಪಡೆದಿದೆ. ಅಬ್ಬೆ ರಂಗಮಂದಿರವನ್ನು 1904ರಲ್ಲಿ ಕವಿ ಏಟ್ಸ್ ನ್ನು ಒಳಗೊಂಡ ಒಂದು ತಂಡವು ಸ್ಥಳೀಯ ಸಾಹಿತ್ಯಕ ಪ್ರತಿಭೆಗಳನ್ನು ಪ್ರೋತ್ಸಾಹಿಸುವ ಉದ್ದೇಶದಿಂದ ಸ್ಥಾಪಿಸಿತು. ಇದು ನಗರದ ಕೆಲವು ಜನಪ್ರಿಯ ಲೇಖಕರ ಬೆಳವಣಿಗೆಗೆ ಕಾರಣವಾಯಿತು, ಉದಾಹರಣೆಗೆ ಸಿಂಜ್, ಸ್ವತಃ ಏಟ್ಸ್ ಹಾಗು ಜಾರ್ಜ್ ಬರ್ನಾರ್ಡ್ ಷಾ. ಕಳೆದ 1928ರಲ್ಲಿ ಸ್ಥಾಪನೆಯಾದ ಗೇಟ್ ಯೂರೋಪಿನ ಹಾಗು ಅಮೇರಿಕಾದ ಹೊಸ ಅಲೆಯ ಕೃತಿಗಳಿಗೆ ಉತ್ತೇಜನವನ್ನು ನೀಡಿತು. ಗ್ಲಾಸ್ನೇವಿನ್ ನಲ್ಲಿರುವ ಡಬ್ಲಿನ್ ಸಿಟಿ ಯುನಿವರ್ಸಿಟಿಯ ದಿ ಹೆಲಿಕ್ಸ್ ನ ಮಹೋನಿ ಹಾಲ್ ಅತ್ಯಂತ ದೊಡ್ಡ ರಂಗಮಂದಿರವಾಗಿದೆ.

ಡಬ್ಲಿನ್, ಐರಿಶ್ ಕಲೆ ಹಾಗು ಐರಿಶ್ ಕಲಾತ್ಮಕ ರಂಗ ದೃಶ್ಯಗಳಿಗೆ ಸಹ ಕೇಂದ್ರಬಿಂದುವಾಗಿದೆ. ಸೆಲ್ಟಿಕ್ ಮಾಂಕ್ಸ್ A.D. 800ನಲ್ಲಿ ಒದಗಿಸಿದ ಒಂದು ವಿಶ್ವ-ವಿಖ್ಯಾತ ಹಸ್ತಪ್ರತಿ ಹಾಗು ಇನ್ಸ್ಯುಲರ್ ಕಲೆಗೆ ಒಂದು ಉದಾಹರಣೆಯಾದ ದಿ ಬುಕ್ ಆಫ್ ಕೆಲ್ಸ್ ನ್ನು, ಟ್ರಿನಿಟಿ ಕಾಲೇಜ್ ನಲ್ಲಿ ಪ್ರದರ್ಶನಕ್ಕೆ ಇಡಲಾಗಿದೆ.  ಚೆಸ್ಟರ್ ಬೆಟ್ಟಿ ಲೈಬ್ರರಿ, ಹಸ್ತಪ್ರತಿಗಳು, ಸೂಕ್ಷ್ಮ ಚಿತ್ರಕಲೆ, ಮುದ್ರಣ, ರೇಖಾಚಿತ್ರಗಳು, ಅಪರೂಪದ ಪುಸ್ತಕಗಳು ಹಾಗು ಅಲಂಕಾರಿಕ ಕಲೆಗಳ ಒಂದು ಭಂಡಾರವಾಗಿದೆ. ಇವೆಲ್ಲವನ್ನೂ ಅಮೇರಿಕಾ ಗಣಿಯ ಕೋಟ್ಯಧೀಶ್ವರ (ಹಾಗು ಗೌರವ ಐರಿಶ್ ಪ್ರಜೆ) ಸರ್ ಆಲ್ಫ್ರೆಡ್ ಚೆಸ್ಟರ್ ಬೆಟ್ಟಿ (1875–1968)ಸಂಗ್ರಹಿಸಿದ್ದಾರೆ.  ಈ ಸಂಗ್ರಹಗಳು 2700 B.C.ಯ ದಿನಾಂಕದಿಂದೀಚಿನದು ಹಾಗೂ ಏಷಿಯ, ಮಧ್ಯ ಪ್ರಾಚ್ಯ, ಉತ್ತರ ಆಫ್ರಿಕಾ ಹಾಗು ಯುರೋಪ್‌ನಿಂದಲೂ ಸಂಗ್ರಹಣೆ ಮಾಡಲಾಗಿದೆ. ಸಾಮಾನ್ಯವಾಗಿ ಸ್ಥಳೀಯ ಕಲಾಕಾರರ ಕೃತಿಗಳನ್ನು ಸಾರ್ವಜನಿಕವಾಗಿ ನಗರದ ಮಧ್ಯಭಾಗದಲ್ಲಿರುವ ಮುಖ್ಯ ಸಾರ್ವಜನಿಕ ಉದ್ಯಾನವನ St. ಸ್ಟೀಫನ್'ಸ್ ಗ್ರೀನ್ ನ ಸುತ್ತ ಪ್ರದರ್ಶನಕ್ಕೆ ಇಡಲಾಗುತ್ತದೆ. ಇದರ ಜೊತೆಗೆ ದೊಡ್ಡ ಚಿತ್ರಶಾಲೆ ಗಳನ್ನು ನಗರದ ಸುತ್ತಲೂ ಕಾಣಬಹುದು, ಇದರಲ್ಲಿ ಐರಿಶ್ ಮ್ಯೂಸಿಯಂ ಆಫ್ ಮಾಡರ್ನ್ ಆರ್ಟ್, ದಿ ನ್ಯಾಷನಲ್ ಗ್ಯಾಲರಿ, ದಿ ಹಗ್ ಲೇನ್ ಮುನಿಸಿಪಲ್ ಗ್ಯಾಲರಿ,  ದಿ ಸಿಟಿ ಆರ್ಟ್ಸ್ ಸೆಂಟರ್, ದಿ ಡೌಗ್ಲಾಸ್ ಹೈಡ್ ಗ್ಯಾಲರಿ, ದಿ ಪ್ರಾಜೆಕ್ಟ್ ಆರ್ಟ್ಸ್ ಸೆಂಟರ್ ಹಾಗು ದಿ ರಾಯಲ್ ಹೈಬೇರ್ನಿಯನ್ ಅಕ್ಯಾಡೆಮಿಗಳು ಸೇರಿವೆ.

ನ್ಯಾಷನಲ್ ಮ್ಯೂಸಿಯಂ ಆಫ್ ಐರ್ಲೆಂಡ್ ನ ಮೂರು ಶಾಖೆಗಳು ಡಬ್ಲಿನ್‌ನಲ್ಲಿವೆ.: ಕಿಲ್ಡೇರ್ ಸ್ಟ್ರೀಟ್ ನಲ್ಲಿ ಪ್ರಾಕ್ತನಶಾಸ್ತ್ರ ವಿಭಾಗ, ಕಾಲಿನ್ಸ್ ಬ್ಯಾರಕ್ಸ್ ನಲ್ಲಿ ಅಲಂಕಾರಿಕ ಕಲೆ ಹಾಗು ಇತಿಹಾಸ ವಿಭಾಗ ಹಾಗು ಮೆರ್ರಿಯನ್ ಸ್ಟ್ರೀಟ್ ನಲ್ಲಿ ಪ್ರಕೃತಿ ಚರಿತ್ರೆ ವಿಭಾಗ.

### ಸಂಗೀತ, ಅಪೆರಾ ಹಾಗು ನಾಟಕ ಸಂಘಗಳು 
ಡಬ್ಲಿನ್ ಹಲವು ಪ್ರಶಂಸನೀಯ ನಾಟಕ, ಸಂಗೀತ ಹಾಗು ಅಪೆರಾದಂತಹ ಸಂಸ್ಥೆಗಳ ತವರೂರಾಗಿದೆ, ಇದರಲ್ಲಿ: ಫೆಸ್ಟಿವಲ್ ಪ್ರೊಡಕ್ಷನ್ಸ್, ಲಿರಿಕ್ ಅಪೆರಾ ಪ್ರೊಡಕ್ಷನ್ಸ್, ದಿ ಪಯೋನೀರ್ಸ್ ಮ್ಯೂಸಿಕಲ್ & ಡ್ರಮಾಟಿಕ್ ಸೊಸೈಟಿ, ದಿ ಗ್ಲಾಸ್ನೇವಿನ್ ಮ್ಯೂಸಿಕಲ್ ಸೊಸೈಟಿ, ಸೆಕೆಂಡ್ ಏಜ್ ಥಿಯೇಟರ್ ಕಂಪನಿ, ಅಪೆರಾ ಥಿಯೇಟರ್ ಕಂಪನಿ, ಅಪೆರಾ ಐರ್ಲೆಂಡ್ ಮುಂತಾದ ಹಲವು ಸಂಸ್ಥೆಗಳು ಸೇರಿವೆ.

ಬಹುಶಃ ಡಬ್ಲಿನ್ ನ ಅತ್ಯಂತ ಜನಪ್ರಿಯ ರಂಗ ಸಂಸ್ಥೆಯೆಂದರೆ ಬಹಳ ಪ್ರಸಿದ್ಧವಾದ ರಾತ್ಮೈನ್ಸ್ ಅಂಡ್ ರಾತ್ಗರ್ ಮ್ಯೂಸಿಕಲ್ ಸೊಸೈಟಿ, ಇದು ಕಳೆದ 1913ರಿಂದಲೂ ಅಸ್ತಿತ್ವದಲ್ಲಿದೆ. ಸಂಸ್ಥೆಯು ಜನಪ್ರಿಯ ಸಂಗೀತ ಹಾಗು ಕಿರು ಅಪೆರಾ(ಏಕಾಂತ ಗೀತನಾಟಕ)ಗಳ ಪೂರ್ಣ ಪ್ರಮಾಣದ ನಿರ್ಮಾಣಗಳನ್ನು ಕೈಗೊಂಡಿದೆ, ಇದರಲ್ಲಿ *ಒಕ್ಲಹೋಮ!*, *ಕಾರೌಸೇಲ್*, *ದಿ ಮಿಕ್ಯಡೋ*, *ಗೈಸ್ ಅಂಡ್ ಡಾಲ್ಸ್*, *ದಿ ಪೈರೇಟ್ಸ್ ಆಫ್ ಪೆನ್ಜನ್ಸೆ*, *ಮಿ ಅಂಡ್ ಮೈ ಗರ್ಲ್*, *ಮೈ ಫೇರ್ ಲೇಡಿ*, *ದಿ ಯಿಯೋಮನ್ ಆಫ್ ದಿ ಗಾರ್ಡ್*, *ಗಿಗಿ*, *ಫಿಡ್ಲರ್ ಆನ್ ದಿ ರೂಫ್*, *ದಿ ಗೊಂಡೋಲಿಯೆರ್ಸ್*, *ಎನಿಥಿಂಗ್ ಗೋಸ್*, *ದಿ ಮೆರ್ರಿ ವಿಡೊ*, *ಐಯೋಲಂತೆ*, *ದಿ ಪ್ರೊಡ್ಯೂಸರ್ಸ್*  ಮತ್ತು *HMS ಪಿನಾಫೋರ್ * ಗಳು ಸಂಸ್ಥೆಯ ನಿರ್ಮಾಣದಲ್ಲಿ ಸೇರಿವೆ.   ಪ್ರಸ್ತಕ, ಸಂಸ್ಥೆಯು ನ್ಯಾಷನಲ್ ಕಾನ್ಸರ್ಟ್ ಹಾಲ್ ನಲ್ಲಿ ರೋಡ್ಜರ್ಸ್ ಅಂಡ್ ಹ್ಯಾಮರ್ಸ್ಟೀನ್ ರ ಕೃತಿಗಳಿಗೆ ಒಂದು ಅಭಿನಂದನಾ ಸಂಗೀತ ಕಛೇರಿಯನ್ನು ಪ್ರಸ್ತುತ ಪಡಿಸುತ್ತಿದೆ.

ಸಂಸ್ಥೆಯು ಈ ನವೆಂಬರ್ 2010ರಲ್ಲಿ, 1913ರ ನಿರ್ಮಾಣವಾದ *ದಿ ಮಿಕ್ಯಾಡೋ* ವನ್ನು NCHನಲ್ಲಿ ಪುನರ್ನಿರ್ಮಾಣ ಮಾಡುತ್ತಿದೆ.

ಅಪೆರಾದ ಜೊತೆಯಲ್ಲಿ, ಐರ್ಲೆಂಡ್ ಬರೋಕ್ ಸಂಗೀತ ಶೈಲಿ ಎಡೆಗಿನ ತನ್ನ ಒಲವಿಗೆ ಹೆಸರುವಾಸಿಯಾಗಿದೆ.  ಬರೋಕ್ ಶೈಲಿಯ ಸಂಗೀತವು ಟ್ರಿನಿಟಿ ಕಾಲೇಜ್ ನಲ್ಲಿ ಶ್ಲಾಘನೆಗೆ ಪಾತ್ರವಾಗಿದೆ.

### ರಾತ್ರಿಜೀವನ ಹಾಗು ಮನರಂಜನೆ 
thumb|ಟೆಂಪಲ್ ಬಾರ್, ನಗರದ ರಾತ್ರಿ ಜೀವನ ಹಾಗು ಮನರಂಜನೆಯ ಕೇಂದ್ರ ಬಿಂದು. 
ಡಬ್ಲಿನ್ ರಾತ್ರಿಜೀವನ ಹುರುಪಿನಿಂದ ಕೂಡಿದ್ದು,ಯುರೋಪ್ ನ ಅತ್ಯಂತ ತಾರುಣ್ಯದ ನಗರವೆಂದು ಜನಜನಿತವಾಗಿದೆ - 50%ನಷ್ಟು ಪ್ರಜೆಗಳು 25 ವರ್ಷಕ್ಕಿಂತ ಕಡಿಮೆ ವಯಸ್ಸಿನವರೆಂದು ಅಂದಾಜಿಸಲಾಗಿದೆ.  ಐರ್ಲೆಂಡ್ ನ ಇತರ ಭಾಗಗಳಂತೆ, ನಗರದ ಕೇಂದ್ರಭಾಗದುದ್ದಕ್ಕೂ ಪಬ್ ಗಳಿವೆ. St. ಸ್ಟೀಫನ್'ಸ್ ಗ್ರೀನ್ ಪ್ರದೇಶದ ಸುತ್ತಲ್ಲೂ- ವಿಶೇಷವಾಗಿ ಹಾರ್ಕೋರ್ಟ್ ಸ್ಟ್ರೀಟ್, ಕಾಂಡೆನ್ ಸ್ಟ್ರೀಟ್, ವೆಕ್ಸ್ಫೋರ್ಡ್ ಸ್ಟ್ರೀಟ್ ಹಾಗು ಲೀಸನ್ ಸ್ಟ್ರೀಟ್ ಮುಂತಾದವುಗಳು ಡಬ್ಲಿನ್‌ನ ಕೆಲವು  ಅತ್ಯಂತ ಜನಪ್ರಿಯ ನೈಟ್ ಕ್ಲಬ್‌ಗಳು ಹಾಗು ಪಬ್‌ಗಳನ್ನು ಹೊಂದಿದೆ.

ರಾತ್ರಿ ಜೀವನಕ್ಕೆ ಅಂತಾರಾಷ್ಟ್ರೀಯವಾಗಿ ಖ್ಯಾತಿ ಪಡೆದಿರುವ ಪ್ರದೇಶವೆಂದರೆ ಟೆಂಪಲ್ ಬಾರ್ ಪ್ರದೇಶ, ಇದು ರಿವರ್ ಲಿಫೆಯ ದಕ್ಷಿಣ ಭಾಗದಲ್ಲಿದೆ. ಸ್ವಲ್ಪ ಮಟ್ಟಿಗೆ, ಪ್ರದೇಶವು ಪ್ರವಾಸಿಗರ ಮನರಂಜನೆಯ ತಾಣ ಆಗಿರುವುದರ ಜೊತೆಗೆ ಬ್ರಿಟನ್ ನ ಸ್ಟಾಗ್ ಹಾಗು ಹೆನ್ ಪಾರ್ಟೀಸ್ ಗಳನ್ನು ಒಳಗೊಂಡಿದೆ.  ಇದು ಡಬ್ಲಿನ್‌ನ ಸಾಂಸ್ಕೃತಿಕ ಕೇಂದ್ರವಾಗಿ ಅಭಿವೃದ್ಧಿಯಾಗಿದೆ. (ಈ ಕಲ್ಪನೆಯನ್ನು ಸ್ಥಳೀಯ ರಾಜಕಾರಣಿ ಚಾರ್ಲಿ ಹುಗ್ಹೆಯ್ ಪ್ರಸ್ತಾಪಿಸಿದರು), ಜೊತೆಗೆ ಸಣ್ಣ ಪ್ರಮಾಣದಲ್ಲಿ ಕಲೆಯ ನಿರ್ಮಾಣ, ಛಾಯಾಚಿತ್ರ ಹಾಗು ಕಲಾವಿದರ ಸ್ಟುಡಿಯೋಗಳ ಕೇಂದ್ರವಾಗಿ ಹಾಗು ಬೀದಿ ಬದಿಯ ಪ್ರದರ್ಶಕರು ಹಾಗು ಆತ್ಮೀಯ ಸಣ್ಣ ಪ್ರಮಾಣದ ಸಂಗೀತ ತಾಣಗಳಲ್ಲಿ ಈ ಚೈತನ್ಯವನ್ನು ಉಳಿಸಿಕೊಂಡಿದೆ.

ಲೈವ್ ಸಂಗೀತವನ್ನು ಜನಜನಿತವಾಗಿ ಬೀದಿಗಳಲ್ಲಿ ಹಾಗು ಸಾಧಾರಣವಾಗಿ ಡಬ್ಲಿನ್ ಉದ್ದಕ್ಕೂ ನಿಗದಿತ ಸ್ಥಳಗಳಲ್ಲಿ ನುಡಿಸಲಾಗುತ್ತದೆ. ಇದಲ್ಲದೆ ನಗರವು ಹಲವಾರು ಸಂಗೀತಗಾರರನ್ನು ಹಾಗು ಅಂತಾರಾಷ್ಟ್ರೀಯ ಖ್ಯಾತಿಯನ್ನು ಪಡೆದಿರುವ ಸಂಗೀತ ತಂಡವನ್ನು ಹುಟ್ಟು ಹಾಕಿದೆ. ಇವರಲ್ಲಿ U2, ದಿ ಡಬ್ಲಿನರ್ಸ್, ಹಾರ್ಸ್ಲಿಪ್ಸ್, ದಿ ಬೂಮ್ಟೌನ್ ರಾಟ್ಸ್, ಬಾಯ್ಜೊನ್, ರೋನನ್ ಕೇಟಿಂಗ್, ಥಿನ್ ಲಿಜ್ಜಿ, ಪ್ಯಾಡಿ ಕಾಸೆಯ್, ಸಿನೆಯಡ್ ಓ' ಕಾನ್ನೊರ್, ದಿ ಸ್ಕ್ರಿಪ್ಟ್ ಅಂಡ್ ಮೈ ಬ್ಲಡಿ ವ್ಯಾಲೆಂಟೈನ್ ತಂಡಗಳು ಸೇರಿವೆ.         ನಗರದ ಮಧ್ಯಭಾಗದಲ್ಲಿರುವ ಎರಡು ಅತ್ಯಂತ ಜನಪ್ರಿಯ ಸಿನೆಮಾ ಮಂದಿರಗಳೆಂದರೆ ಸವೊಯ್ ಸಿನೆಮಾ ಹಾಗು ಸಿನೆವರ್ಲ್ಡ್ ಸಿನೆಮಾ, ಎರಡೂ ಲಿಫೆ ನದಿಯ ಉತ್ತರ ದಂಡೆಯಲ್ಲಿ ಸ್ಥಾಪನೆಯಾಗಿವೆ. ಪರ್ಯಾಯ ಹಾಗು ವಿಶೇಷವಾದ ಚಲನಚಿತ್ರಗಳನ್ನು ಟೆಂಪಲ್ ಬಾರ್ ನಲ್ಲಿರುವ ಐರಿಶ್ ಫಿಲಂ ಇನ್ಸ್ಟಿಟ್ಯೂಟ್, ಡಿ'ಒಲಿಯೇರ್ ಸ್ಟ್ರೀಟ್ ನಲ್ಲಿರುವ ಸ್ಕ್ರೀನ್ ಸಿನೆಮಾ ಹಾಗು ಸ್ಮಿತ್ ಫೀಲ್ಡ್ ನಲ್ಲಿರುವ ಲೈಟ್ ಹೌಸ್ ಸಿನೆಮಾದಲ್ಲಿ ಕಂಡುಬರುತ್ತದೆ.  ಡಬ್ಲಿನ್ ನ ಉಪನಗರದುದ್ದಕ್ಕೂ ಆಧುನಿಕ ಮಲ್ಟಿಸ್ಕ್ರೀನ್ ಸಿನೆಮಾಗಳು ನೆಲೆಗೊಂಡಿವೆ. ಲಿಫೆ ನದಿಯ ದಂಡೆಯ ಮೇಲೆ ಈಸ್ಟ್ ಲಿಂಕ್ ಟೋಲ್ ಬ್ರಿಜ್ ನಲ್ಲಿ ಸ್ಥಾಪಿತವಾಗಿರುವ ದಿ O2, ಡಬ್ಲಿನ್(ಮುಂಚೆ ಕರೆಯಲಾಗುತ್ತಿತ್ತು ಹಾಗೂ ಈಗಲೂ ಸಾಮಾನ್ಯವಾಗಿ ಪಾಯಿಂಟ್ ಥಿಯೇಟರ್ ಎಂದೇ ಪರಿಚಿತ) ಸಂಗೀತದ ಎಲ್ಲ ಪ್ರಾಕಾರಗಳಲ್ಲಿ ವಿಶ್ವ ವಿಖ್ಯಾತ ಪ್ರದರ್ಶಕರ ತವರೆನಿಸಿದೆ.

### ಕ್ರೀಡೆಗಳು 
thumb|ಕ್ರೋಕೆ ಪಾರ್ಕ್, ಯುರೋಪ್ ನ ಮೂರನೇ-ಅತ್ಯಂತ ದೊಡ್ಡ ಕ್ರೀಡಾಂಗಣ ಹಾಗು ಗೇಲಿಕ್ ಅಥ್ಲೆಟಿಕ್ ಅಸೋಸಿಯೇಶನ್ ನ ತವರು.
ಐರ್ಲೆಂಡ್ ನ ಬಹುತೇಕ ಎಲ್ಲ ಕ್ರೀಡಾ ಸಂಸ್ಥೆಗಳು ಡಬ್ಲಿನ್ ನಲ್ಲಿ ನೆಲೆಗೊಂಡಿವೆ, ಐರ್ಲೆಂಡ್ ನುದ್ದಕ್ಕೂ ಅತ್ಯಂತ ಜನಪ್ರಿಯವಾಗಿರುವ ಕ್ರೀಡೆಗಳೇ ಡಬ್ಲಿನ್ ನಲ್ಲೂ ಸಹ ಅತ್ಯಂತ ಜನಪ್ರಿಯವಾಗಿದೆ: ಸಾಕರ್, ಗೇಲಿಕ್ ಫುಟ್ಬಾಲ್, ರಗ್ಬಿ ಯೂನಿಯನ್ ಹಾಗು ಹರ್ಲಿಂಗ್.  ವಿಶ್ವದ ರಗ್ಬಿ ಯೂನಿಯನ್ ಆಡಳಿತ ಸಮಿತಿ ಇಂಟರ್ನ್ಯಾಷನಲ್ ರಗ್ಬಿ ಬೋರ್ಡ್ ಗೆ ಇದು ಪ್ರಧಾನ ಕಾರ್ಯಸ್ಥಾನವಾಗಿದೆ.  ಡಬ್ಲಿನ್ 2010ರಲ್ಲಿ ಯುರೋಪಿಯನ್ ಕ್ಯಾಪಿಟಲ್ ಆಫ್ ಸ್ಪೋರ್ಟ್ ಎಂದು ಆಯ್ಕೆಯಾಗಿದೆ. 
thumb|left|ಐರ್ಲೆಂಡ್ ನ ರಗ್ಬಿ &amp; ಐರ್ಲೆಂಡ್ ಫುಟ್ಬಾಲ್ ತಂಡಕ್ಕೆ ಅವಿವಾ ಕ್ರೀಡಾಂಗಣವು ತವರಾಗಿದೆ.|link=Special:FilePath/Aviva_Stadium_3.jpg
ನಗರದಲ್ಲಿ ಯುರೋಪ್ ನ ಮೂರನೇ ಅತ್ಯಂತ ದೊಡ್ಡ ಕ್ರೀಡಾಂಗಣವಿದೆ, ಕ್ರೋಕೆ ಪಾರ್ಕ್, 82,500ರಷ್ಟು ಆಸನ  ಸಾಮರ್ಥ್ಯವನ್ನು ಹೊಂದಿರುವ ಇದು ಗೇಲಿಕ್ ಅಥ್ಲೆಟಿಕ್ ಅಸೋಸಿಯೇಶನ್ ನ ಮುಖ್ಯ ಕಾರ್ಯಾ
ಲಯವಾಗಿದೆ. ಇದು ಸಾಂಪ್ರದಾಯಿಕವಾಗಿ ಗೇಲಿಕ್ ಫುಟ್ಬಾಲ್ ಹಾಗು ಹರ್ಲಿಂಗ್ಆಟಗಳನ್ನು ಬೇಸಿಗೆಯ ತಿಂಗಳಲ್ಲಿ ಏರ್ಪಡಿಸುವುದರ ಜೊತೆಗೆ ಪರ್ಯಾಯ ವರ್ಷಗಳಲ್ಲಿ ಇಂಟರ್ನ್ಯಾಷನಲ್ ರೂಲ್ಸ್ ಫುಟ್ಬಾಲ್ ನ್ನು ಏರ್ಪಡಿಸುತ್ತದೆ.  ಇದು U2 ನಂತಹ ಪ್ರದರ್ಶನಗಳನ್ನು ಒಳಗೊಂಡಂತಹ ಸಂಗೀತ ಗೋಷ್ಠಿಗಳನ್ನು ಏರ್ಪಡಿಸುತ್ತದೆ ಜೊತೆಗೆ ಇತ್ತೀಚಿನ ವರ್ಷಗಳಲ್ಲಿ ರಾಬಿ ವಿಲ್ಲಿಯಮ್ಸ್ ನಂತಹ ಕಲಾಕಾರರು ಪ್ರದರ್ಶನ ನೀಡಿದ್ದಾರೆ. ಗೇಲಿಕ್ ಅಥ್ಲೆಟಿಕ್ ಅಸೋಸಿಯೇಶನ್ ನ ಡಬ್ಲಿನ್ ಬೋರ್ಡ್ ತಮ್ಮ ಲೀಗ್ ಪಂದ್ಯಗಳನ್ನು ಪಾರ್ನೆಲ್ ಪಾರ್ಕ್ ನಲ್ಲಿ ಆಡುತ್ತವೆ. ಡಬ್ಲಿನ್ ಗೇಲಿಕ್ ಫುಟ್ಬಾಲ್ ತಂಡದ ಉಪನಾಮ "ದಿ ಡಬ್ಸ್" ಎಂದಿದೆ. ಲಾನ್ಸ್ಡೌನ್ ರೋಡ್ ಕ್ರೀಡಾಂಗಣವು (ಇದರ ಒಡೆತನವನ್ನು ಐರಿಶ್ ರಗ್ಬಿ ಫುಟ್ಬಾಲ್ ಯೂನಿಯನ್ ಹೊಂದಿದೆ) ಐರಿಶ್ ರಗ್ಬಿ ಯೂನಿಯನ್ ಟೀಮ್ ಹಾಗು ದಿ ರಿಪಬ್ಲಿಕ್ಸ್ ನ್ಯಾಷನಲ್ ಸಾಕರ್ ಟೀಮ್ ಎರಡೂ ಸ್ಥಳೀಯ ಪಂದ್ಯಗಳ ನಿಗದಿತ ಸ್ಥಳವಾಗಿತ್ತು. ಕ್ರೀಡಾಂಗಣವು ನಿಲ್ಲಲು ಹಾಗು ಕೂರಲು ಎರಡೂ ರೀತಿಯಲ್ಲಿ 49,000 ಆಸನ ಸಾಮರ್ಥ್ಯವನ್ನು ಹೊಂದಿದೆ. IRFU, FAI ಹಾಗು ಸರಕಾರದ ಜಂಟಿ ಯೋಜನೆಯ ಒಂದು ಭಾಗವಾಗಿ, ಇದನ್ನು 50,000 ಜನರು ಸರ್ವ ಆಸನದ ಕ್ರೀಡಾಂಗಣ ಅವಿವಾ ಸ್ಟೇಡಿಯಂಆಗಿ ಮಾರ್ಪಡಿಸಲಾಗಿದೆ.   ಕಳೆದ 29 ಜನವರಿ 2009ರಲ್ಲಿ, ಅವಿವಾ ಸ್ಟೇಡಿಯಂ 2011ರ ಯುರೋಪ ಲೀಗ್ ಫೈನಲ್(UEFA ಕಪ್)ಗೆ ಆತಿಥೇಯ ನೀಡುತ್ತದೆಂದು Uefa ದೃಢಪಡಿಸಿತು. ಪುನರಭಿವೃದ್ಧಿಯ ಸಂದರ್ಭದಲ್ಲಿ ರಗ್ಬಿ ಯೂನಿಯನ್ ಹಾಗು ಸಾಕರ್ ಹೋಂ ಇಂಟರ್ನ್ಯಾಶನಲ್ಸ್ ನ್ನು ಕ್ರೋಕೆ ಪಾರ್ಕ್ ನಲ್ಲಿ ಆಡಲಾಗುತ್ತದೆ.

ಲೆಯಿನ್ಸ್ಟರ್ ರಗ್ಬಿಯನ್ನು RDS ಅರೇನಾನಲ್ಲಿ ಆಡಲಾಗುತ್ತದೆ, ಆದಾಗ್ಯೂ ಅವರ ಹಿಂದಿನ ಸ್ಥಳೀಯ ಕ್ರೀಡಾಂಗಣ ಡಾನಿಬ್ರೂಕ್ ಸ್ಟೇಡಿಯಂ ಡಬ್ಲಿನ್ ನಲ್ಲಿ ಎಲ್ಲ ಮಟ್ಟದ ರಗ್ಬಿ ಆಟಗಳಿಗೆ ಪ್ರಮುಖ ಸ್ಥಳವಾಗಿ ಉಳಿದಿದೆ.

ಡಬ್ಲಿನ್ ಲೀಗ್ ಆಫ್ ಐರ್ಲೆಂಡ್ ನ ಆರು ಕ್ಲಬ್ ಗಳಿಗೆ ತವರಾಗಿದೆ, ಬೊಹೇಮಿಯನ್ಸ್, ಶಾಮ್ರಾಕ್ ರೋವರ್ಸ್, ಶೆಲ್ಬೌರ್ನೆ, St ಪ್ಯಾಟ್ರಿಕ್ಸ್ ಅಥ್ಲೆಟಿಕ್,  ಹಾಗು ಸ್ಪೋರ್ಟಿಂಗ್ ಫಿಂಗಲ್.  ಫಿಬ್ಸ್‌ಬರೊ ದ ದಾಲಿಮೌಂಟ್ ಪಾರ್ಕ್, ಐರಿಶ್ ಸಾಕರ್ ನ ಸಾಂಪ್ರದಾಯಿಕ ತವರೆನಿಸಿದೆ. ಪ್ರಸಕ್ತದಲ್ಲಿ ಇದನ್ನು ಸ್ಥಳೀಯ ಕ್ಲಬ್ ಬೊಹೇಮಿಯನ್ಸ್ ಸ್ಥಳೀಯ ಆಟಗಳಿಗಾಗಿ ಬಳಸಿಕೊಳ್ಳುತ್ತದೆ. ಶಾಮ್ರಾಕ್ ರೋವರ್ಸ್ ಟಾಲಘಟ್ ಸ್ಟೇಡಿಯಂ ನಲ್ಲಿ ಆಡಿದರೆ,  ನಗರದ ಹೊಸ ಕ್ಲಬ್ ಹಾಗು ನಗರದ ನೈಋತ್ಯ ದಿಕ್ಕಿನಲ್ಲಿರುವ ಇಂಚಿಕೋರ್ನ ರಿಚ್ಮಂಡ್ ಪಾರ್ಕ್ನಲ್ಲಿ ಆಡುತ್ತವೆ, , ಸಂಟ್ರಿಯ ಮಾರ್ಟನ್ ಸ್ಟೇಡಿಯಂ ನಲ್ಲಿ ಆಡುತ್ತವೆ.  ಫಸ್ಟ್ ಡಿವಿಷನ್ ನಲ್ಲಿ ಆಡುವ ಇತರ ಸೀನಿಯರ್ ಕ್ಲಬ್ ಗಳೆಂದರೆ, , ಇದು ಡ್ರಮ್ಕೊಂಡ್ರದಲ್ಲಿರುವ ಟೋಲ್ಕ ಪಾರ್ಕ್ ನಲ್ಲಿ ಹಾಗು , ಬೆಲ್ಫೀಲ್ಡ್ ನ UCD ಬೌಲ್ ನಲ್ಲಿ ನೆಲೆಗೊಂಡಿದೆ.

ಬ್ಲಾನ್ಚರ್ಡ್‌ಸ್ಟೌನ್‌ನಲ್ಲಿರುವ ದಿ ನ್ಯಾಷನಲ್ ಅಕ್ವಾಟಿಕ್ ಸೆಂಟರ್ ಸ್ಪೋರ್ಟ್ಸ್ ಕ್ಯಾಂಪಸ್ ಐರ್ಲೆಂಡ್ ನಲ್ಲಿ ಪ್ರಾರಂಭಗೊಂಡ ಮೊದಲ ಕಟ್ಟಡ.  ಡಬ್ಲಿನ್ ಪ್ರದೇಶದಲ್ಲಿ ಹಲವಾರು ರೇಸ್ ಕೋರ್ಸ್‌ಗಳಿವೆ. ಇದರಲ್ಲಿ ಶೆಲ್ಬೌರ್ನೆ ಪಾರ್ಕ್ (ಗ್ರೇಹೌಂಡ್ ರೇಸಿಂಗ್ ಹಾಗು ಲೆಪರ್ಡ್ಸ್‌ಟೌನ್(ಹಾರ್ಸ್ ರೇಸಿಂಗ್)ಗಳು ಸೇರಿವೆ.  ವಿಶ್ವ ವಿಖ್ಯಾತ ಡಬ್ಲಿನ್ ಕುದುರೆ ಪ್ರದರ್ಶನವು ಬಾಲ್ಸ್ ಬ್ರಿಜ್‌ನ RDSನಲ್ಲಿ ನಡೆಯುತ್ತದೆ. ಇದು 1982ರಲ್ಲಿ ಶೋ ಜಂಪಿಂಗ್ ವರ್ಲ್ಡ್ ಚ್ಯಾಂಪಿಯನ್ ಶಿಪ್ಸ್ ನ್ನು ಏರ್ಪಡಿಸಿತ್ತು.  ರಾಷ್ಟ್ರೀಯ ಬಾಕ್ಸಿಂಗ್ ಅಖಾಡವು ಸೌತ್ ಸರ್ಕ್ಯುಲರ್ ರೋಡ್ ನ ದಿ ನ್ಯಾಷನಲ್ ಸ್ಟೇಡಿಯಂನಲ್ಲಿದೆ. ಬ್ಯಾಸ್ಕೆಟ್ ಬಾಲ್, ಹ್ಯಾಂಡ್ ಬಾಲ್, ಹಾಕಿ ಹಾಗು ಅಥ್ಲೆಟಿಕ್ಸ್ ಕ್ರೀಡಾಂಗಣಗಳು ಸಹ ಇವೆ - ಇದರಲ್ಲಿ ಗಮನಾರ್ಹವಾದವೆಂದರೆ ಸಂಟ್ರಿ ಯಲ್ಲಿರುವ ಮಾರ್ಟನ್ ಸ್ಟೇಡಿಯಂ, ಇದು 2003ರ ಸ್ಪೆಷಲ್ ಒಲಂಪಿಕ್ಸ್‌ನಲ್ಲಿ ಅಥ್ಲೆಟಿಕ್ಸ್ ಪಂದ್ಯಾವಳಿಗಳನ್ನು ಏರ್ಪಡಿಸಿತ್ತು.

ಇತ್ತೀಚಿನ ವರ್ಷಗಳಲ್ಲಿ ರಗ್ಬಿ ಲೀಗ್ ಒಂದು ಕ್ರೀಡೆಯಾಗಿ ಡಬ್ಲಿನ್ ನಲ್ಲಿ ಜನಪ್ರಿಯತೆಯನ್ನು ಗಳಿಸಿದೆ. ಐರ್ಲೆಂಡ್ ನ ಕಾರ್ನೆಜಿ ಲೀಗ್ ನಲ್ಲಿ ನಾರ್ತ್ ಡಬ್ಲಿನ್ ಈಗಲ್ಸ್ ತಂಡವು ಆಡುತ್ತದೆ. ಕಳೆದ 2008ರಲ್ಲಿ ಆಸ್ಟ್ರೇಲಿಯದಲ್ಲಿ ನಡೆದ ರಗ್ಬಿ ಲೀಗ್ ವರ್ಲ್ಡ್ ಕಪ್ ನಲ್ಲಿ ಐರಿಶ್ ವೂಲ್ಫ್ ಹೌಂಡ್‌ನ ಯಶಸ್ಸಿನೊಂದಿಗೆ ಜನಪ್ರಿಯತೆಯು ಇತ್ತೀಚಿಗೆ ಅಧಿಕವಾಗಿದೆ.

ಡಬ್ಲಿನ್ ಮ್ಯಾರಥಾನ್ ನನ್ನು 1980ರಿಂದಲೂ ನಡೆಸಿಕೊಂಡು ಬರಲಾಗುತ್ತಿದೆ, ಹಾಗು ವುಮನ್ಸ್ ಮಿನಿ ಮ್ಯಾರಥಾನ್ ನನ್ನು 1983ರಿಂದ ಏರ್ಪಡಿಸಲಾಗುತ್ತಿದೆ. ಜೊತೆಗೆ ಈ ರೀತಿಯಾದ ಮಹಿಳಾ ಪಂದ್ಯಾವಳಿಗಳು ವಿಶ್ವದಲ್ಲೇ ಅತ್ಯಂತ ದೊಡ್ಡದೆಂದು ಹೇಳಲಾಗುತ್ತದೆ.

### ಶಾಪಿಂಗ್ 
thumb|ಓ'ಕಾನ್ನೆಲ್ ಸ್ಟ್ರೀಟ್ ನಲ್ಲಿರುವ ಕ್ಲೆರ್ಯ್ಸ್' ವಿವಿಧ ಸರಕಿನ ಮಳಿಗೆ.
thumb|ಮೂರ್ ಸ್ಟ್ರೀಟ್ ಮಾರುಕಟ್ಟೆ.

ಡಬ್ಲಿನ್ ಐರಿಶ್ ಜನರಿಗೆ ಹಾಗು ಪ್ರವಾಸಿಗರಿಗೆ ಒಂದು ಜನಪ್ರಿಯ ಶಾಪಿಂಗ್ ತಾಣವಾಗಿದೆ. 
ಡಬ್ಲಿನ್ ನಗರದ ಕೇಂದ್ರ ಭಾಗವು ಹಲವಾರು ಶಾಪಿಂಗ್ ಪ್ರದೇಶಗಳನ್ನು ಹೊಂದಿದೆ, ಇದರಲ್ಲಿ ಗ್ರಾಫ್ಟನ್ ಸ್ಟ್ರೀಟ್, ಹೆನ್ರಿ ಸ್ಟ್ರೀಟ್, ಸ್ಟೀಫನ್'ಸ್ ಗ್ರೀನ್ ಶಾಪಿಂಗ್ ಸೆಂಟರ್, ಜೆರ್ವಿಸ್ ಶಾಪಿಂಗ್ ಸೆಂಟರ್, ಪವರ್ಸ್ ಕೋರ್ಟ್ ಹಾಗು ಹೊಸದಾಗಿ ನವೀಕರಣಗೊಂಡ ಇಲಾಕ್ ಶಾಪಿಂಗ್ ಸೆಂಟರ್ ಸೇರಿವೆ. ಗ್ರಾಫ್ಟನ್ ಸ್ಟ್ರೀಟ್ ನಲ್ಲಿರುವ ಹೆಸರಾಂತ ಅಂಗಡಿಗಳೆಂದರೆ ಬ್ರೌನ್ ಥಾಮಸ್ ಹಾಗು ಅದರ ಸಹೋದರಿ  ಶಾಖೆ BT2. ಬ್ರೌನ್ ಥಾಮಸ್ ನಲ್ಲಿ ಹಲವಾರು ಬೂಟೀಕ್(ಬಟ್ಟೆಗಳ ಅಂಗಡಿ) ಗಳಿವೆ ಹರ್ಮೆಸ್, ಟಿಫ್ಫಾನೀಸ್, ಚಾನೆಲ್ ಹಾಗು ಲೂಯಿಸ್ ವುಯಿಟ್ಟನ್.

ಡಬ್ಲಿನ್ ನಗರದಲ್ಲಿ ದೊಡ್ಡ ಸರಕಿನ ಮಳಿಗೆಗಳಿವೆ ಉದಾಹರಣೆಗೆ ಓ'ಕಾನ್ನೆಲ್ ಸ್ಟ್ರೀಟ್ ನಲ್ಲಿರುವ ಕ್ಲೆರ್ಯ್ಸ್, ಹೆನ್ರಿ ಸ್ಟ್ರೀಟ್ ನಲ್ಲಿರುವ ಅರ್ನಾಟ್ಸ್, ಗ್ರಾಫ್ಟನ್ ಸ್ಟ್ರೀಟ್ ನಲ್ಲಿರುವ ಬ್ರೌನ್ ಥಾಮಸ್ ಹಾಗು ಹೆನ್ರಿ ಸ್ಟ್ರೀಟ್ ನಲ್ಲಿರುವ ದೆಬೆನ್ಹಾಮ್'ಸ್ (ಹಿಂದಿನ ರೋಚೆಸ್ ಸ್ಟೋರ್ಸ್). ಗ್ರಾಫ್ಟನ್ ಸ್ಟ್ರೀಟ್ ಸಂಚಾರಿ ಗಾಯಕರಿಗೆ ಹಾಗು ಬೀದಿ-ಬದಿಯ ಪ್ರದರ್ಶಕರಿಗೆ ಎಷ್ಟು ಪ್ರಸಿದ್ಧವಾಗಿದೆಯೋ ಉತ್ತಮ ಶಾಪಿಂಗ್ ಗೂ ಅಷ್ಟೇ ಹೆಸರುವಾಸಿಯಾಗಿದೆ.

€750  ದಶಲಕ್ಷ ಹಣದಿಂದ ಡಬ್ಲಿನ್ ನಗರ ಕೇಂದ್ರದ ಅಭಿವೃದ್ಧಿಗೆ ಹಸಿರು ನಿಶಾನೆ ದೊರೆತಿದೆ. 
ನಾರ್ದನ್ ಕ್ವಾರ್ಟರ್ ಅಭಿವೃದ್ಧಿಯಿಂದಾಗಿ 47 ಹೊಸ ಅಂಗಡಿಗಳು, 175 ವಸತಿಸಂಕೀರ್ಣಗಳು ಹಾಗು ನಾಲ್ಕು-ಸ್ಟಾರ್ ಹೋಟೆಲ್‌ನ ನಿರ್ಮಾಣವನ್ನು ನಿರೀಕ್ಷಿಸಬಹುದು.  ಡಬ್ಲಿನ್ ಸಿಟಿ ಕೌನ್ಸಿಲ್ ಅರ್ನಾಟ್ಸ್‌ಗೆ ಹೆನ್ರಿ ಸ್ಟ್ರೀಟ್, ಓ'ಕಾನ್ನೆಲ್ ಸ್ಟ್ರೀಟ್, ಅಬ್ಬೆ ಸ್ಟ್ರೀಟ್ ಹಾಗು ಲಿಫೆ ಸ್ಟ್ರೀಟ್ ನ್ನು ಸುತ್ತುವರಿದ ಪ್ರದೇಶಗಳ ನಕ್ಷೆಯನ್ನು ಬದಲಿಸಲು ಯೋಜನೆಯ ಪರವಾನಗಿಯನ್ನು ನೀಡಿತು. ಆನ್ ಬೋರ್ಡ್ ಪ್ಲೆನೆಲಾಗೆ(ಯೋಜನಾ ಮಂಡಳಿ) ಮೇಲ್ಮನವಿಗಳ ಹಿನ್ನೆಲೆಯಲ್ಲಿ,16 ಮಹಡಿಗಳ ಗೋಪುರವನ್ನು ಸೇರಿಸಬೇಕಾಗಿದ್ದ ಅಭಿವೃದ್ಧಿಯ ಪ್ರಮಾಣವನ್ನು ತಗ್ಗಿಸಲಾಯಿತು. ಪುನರಭಿವೃದ್ಧಿಯಲ್ಲಿ 14 ಹೊಸ ಕೆಫೆಗಳ ಜೊತೆಗೆ 149-ಕೊಠಡಿಗಳ ಒಂದು ಹೋಟೆಲ್ ಸೇರಿತ್ತು. ಓ'ಕಾನ್ನೆಲ್ ಸ್ಟ್ರೀಟ್ನ ಎದುರಿರುವ ಪ್ರಿನ್ಸ್'ಸ್ ಸ್ಟ್ರೀಟ್‌ ಒಂದು ಸಂಪೂರ್ಣ ಪೌರ ರಸ್ತೆ ಹಾಗು ಪಾದಚಾರಿ ಹೆದ್ದಾರಿಯಾಗಿ ಮಾರ್ಪಡಲಿದೆ.  ನವೆಂಬರ್ 2008ರಲ್ಲಿ ಪ್ರಾರಂಭವಾದ ನಿರ್ಮಾಣದಿಂದ, 580 ಚಿಲ್ಲರೆ ಉದ್ಯೋಗಗಳನ್ನು ಕಳೆದುಕೊಳ್ಳಲು ಆಸ್ಪದ ಕಲ್ಪಿಸಿತು. ನಾರ್ದನ್ ಕ್ವಾರ್ಟರ್ 2013ರ ಹೊತ್ತಿಗೆ ವ್ಯಾಪಾರಕ್ಕೆ ಮುಕ್ತವಾಗಬಹುದೆಂಬ ಭರವಸೆಯಿದೆ.

ಹೊಸ ಶಾಪಿಂಗ್‌ನ ಬೆಳವಣಿಗೆಗಳು ಹಾಗು ಡಬ್ಲಿನ್ ನ ಸಾಂಪ್ರದಾಯಿಕ ಮಾರುಕಟ್ಟೆ ಪ್ರದೇಶಗಳ ನಷ್ಟದ ಹೊರತಾಗಿಯೂ ನಗರವು ಒಂದು ಪ್ರವರ್ಧಮಾನದ ಮಾರುಕಟ್ಟೆ ಸಂಸ್ಕೃತಿಯನ್ನು ಉಳಿಸಿಕೊಂಡಿದೆ. ನಗರದ ಪುರಾತನ ವ್ಯಾಪಾರಿ ಪ್ರದೇಶದಲ್ಲಿರುವ ಮೂರೇ ಸ್ಟ್ರೀಟ್ ನ್ನು ಒಳಗೊಂಡ ಹಲವಾರು ಐತಿಹಾಸಿಕ ನೆಲೆಗಳು ಹಾಗೆ ಉಳಿದಿವೆ. ಇದರ ಜೊತೆಯಲ್ಲಿ, ಸ್ಥಳೀಯ ರೈತರ ಮಾರುಕಟ್ಟೆಗಳು ಹಾಗು ಇತರ ಪರ್ಯಾಯ ಮಾರುಕಟ್ಟೆಗಳು ಒಂದು ಮಹತ್ವಪೂರ್ಣ ಬೆಳವಣಿಗೆಯನ್ನು ಹೊಂದಿವೆ. ಕಳೆದ 2007ರಲ್ಲಿ, ನಗರದ ಏಕೈಕ ಹೋಲ್‌ಫುಡ್ಸ್ ಸಹಕಾರ ಸಂಸ್ಥೆಯಾದ ಡಬ್ಲಿನ್ ಫುಡ್ ಕೋ-ಆಪ್, ದಿ ಲಿಬರ್ಟೀಸ್ ಪ್ರದೇಶದ ಒಂದು ದೊಡ್ಡ ಮಳಿಗೆಗೆ ಮರುಸ್ಥಳಾಂತರಿಸಿತು. ಇದು ಈಗ ಮಾರುಕಟ್ಟೆ ಹಾಗೂ ಸಮುದಾಯದ ಕಾರ್ಯಕ್ರಮಗಳು ಮುಂತಾದವಕ್ಕೆ ಆಶ್ರಯ ತಾಣವಾಗಿದೆ.

ಕಳೆದ 1990ರ ಮಧ್ಯಭಾಗದಿಂದಲೂ, ಡಬ್ಲಿನ್  ಉಪನಗರ ಹಲವಾರು ಆಧುನಿಕ ಬಿಡಿಮಾರಾಟ ಕೇಂದ್ರಗಳ ಪೂರ್ಣಗೊಳಿಸುವಿಕೆಯನ್ನು ಕಂಡಿದೆ. ಇವುಗಳಲ್ಲಿ ಡನ್ಡ್ರಮ್ ಟೌನ್ ಸೆಂಟರ್, ಯುರೋಪ್ ನ ಅತ್ಯಂತ ದೊಡ್ಡ ವಾಣಿಜ್ಯ ಕೇಂದ್ರ (ಲುಆಸ್ ಗ್ರೀನ್ ಲೈನ್ ನ ಮೇಲ್ಭಾಗದಲ್ಲಿ), ಬ್ಲಾಂಚರ್ಡ್ಸ್ ಟೌನ್ ಸೆಂಟರ್, ಟಾಲಘಟ್ ನಲ್ಲಿರುವ ಇತ್ತೀಚಿಗೆ ಒಂದು ಪ್ರಮುಖ ನವೀಕರಣಕ್ಕೆ ಒಳಪಟ್ಟ ದಿ ಸ್ಕ್ವೆರ್ (ಲುಆಸ್ ರೆಡ್ ಲೈನ್ ನ ಮೇಲ್ಭಾಗದಲ್ಲಿ), ಕ್ಲೋನ್ಡಾಲ್ಕಿನ್ ನಲ್ಲಿರುವ ಲಿಫೆ ವ್ಯಾಲಿ ಶಾಪಿಂಗ್ ಸೆಂಟರ್, ಕೂಲಾಕ್ ನಲ್ಲಿರುವ ನಾರ್ತ್ ಸೈಡ್ ಶಾಪಿಂಗ್ ಸೆಂಟರ್, ಹಾಗು ಸ್ವೊರ್ಡ್ಸ್ನಲ್ಲಿರುವ ಪೆವಿಲಿಯನ್ಸ್ ಶಾಪಿಂಗ್ ಸೆಂಟರ್.

### ಉತ್ತರಭಾಗ ಹಾಗು ದಕ್ಷಿಣಭಾಗ 
thumb|ರಿವರ್ ಲಿಫೆಯು ನಗರವನ್ನು ಉತ್ತರಭಾಗವಾಗಿ ಹಾಗು ದಕ್ಷಿಣಭಾಗವಾಗಿ ವಿಂಗಡಿಸುತ್ತದೆ.

ಡಬ್ಲಿನ್ ನಲ್ಲಿ ಕೆಲ ಸಮಯದ ತನಕ ಒಂದು ಉತ್ತರ-ದಕ್ಷಿಣ ವಿಭಾಗವು ಸಾಂಪ್ರದಾಯಿಕವಾಗಿ ಅಸ್ತಿತ್ವದಲ್ಲಿರುವುದರ ಜೊತೆಗೆ ರಿವರ್ ಲಿಫೆ ವಿಭಜಕ ರೇಖೆಯಾಗಿತ್ತು. *ಉತ್ತರಭಾಗ* ವನ್ನು ಕೆಲವರು ಸಾಂಪ್ರದಾಯಿಕವಾಗಿ ಕಾರ್ಮಿಕ-ವರ್ಗವೆಂದು ಕರೆದರೆ (ಕೆಲವು ಉಪನಗರಗಳನ್ನು ಹೊರತುಪಡಿಸಿ) *ದಕ್ಷಿಣಭಾಗ* ವನ್ನು ಮಧ್ಯಮ ಹಾಗು ಮೇಲ್ಮಧ್ಯಮ ವರ್ಗವೆಂದು ಪರಿಗಣಿಸಲಾಗುತ್ತದೆ(ಮತ್ತೊಮ್ಮೆ, ಕೆಲವು ಉಪನಗರಗಳನ್ನು ಹೊರತುಪಡಿಸಿ).

## ಶಿಕ್ಷಣ ಮತ್ತು ಸಂಶೋಧನೆ 
thumb|ಟ್ರಿನಿಟಿ ಕಾಲೇಜ್, ಡಬ್ಲಿನ್|link=Special:FilePath/Trinity_college_front_arch.jpg

ಡಬ್ಲಿನ್, ಐರ್ಲೆಂಡ್ ನಲ್ಲಿ ಶಿಕ್ಷಣಕ್ಕೆ ಪ್ರಾಥಮಿಕ ಕೇಂದ್ರವಾಗಿರುವುದರ ಜೊತೆಗೆ ಮೂರು ವಿಶ್ವವಿದ್ಯಾನಿಲಗಳು ಹಾಗು ಇತರ ಹಲವು ಉನ್ನತ ಶಿಕ್ಷಣ ಸಂಸ್ಥೆಗಳನ್ನು ಹೊಂದಿದೆ. ನಗರದಲ್ಲಿ 20 ತೃತೀಯ-ಮಟ್ಟದ ತರಬೇತಿ ಸಂಸ್ಥೆಗಳಿವೆ.  ಡಬ್ಲಿನ್ 2012ರಲ್ಲಿ ಯುರೋಪಿಯನ್ ಕ್ಯಾಪಿಟಲ್ ಆಫ್ ಸೈನ್ಸ್ ಆಗಲಿದೆ.

ದಿ ನ್ಯಾಷನಲ್ ಕಾಲೇಜ್ ಆಫ್ ಆರ್ಟ್ ಅಂಡ್ ಡಿಸೈನ್(NCAD) ಹಾಗು ಡುನ್ ಲೋಘೈರ್ ಇನ್ಸ್ಟಿಟ್ಯೂಟ್ ಆಫ್ ಆರ್ಟ್, ಡಿಸೈನ್ ಅಂಡ್ ಟೆಕ್ನಾಲಜಿ(DLIADT) ಕಲೆ, ವಿನ್ಯಾಸ ಹಾಗು ಮಾಧ್ಯಮ ತಂತ್ರಜ್ಞಾನದ ತರಬೇತಿ ಹಾಗು ಸಂಶೋಧನೆಗೆ ನೆರವು ನೀಡುತ್ತದೆ.

ಡಬ್ಲಿನ್ ಬಿಸ್ನಿಸ್ ಸ್ಕೂಲ್(DBS) ಐರ್ಲೆಂಡ್ ನ ಅತ್ಯಂತದ ದೊಡ್ಡ ಖಾಸಗಿ ತೃತೀಯ ಮಟ್ಟದ ಸಂಸ್ಥೆಯಾಗಿದ್ದು 9,000 ವಿದ್ಯಾರ್ಥಿಗಳನ್ನು ಹೊಂದಿದೆ. ಈ ಕಾಲೇಜ್ ಆಂಗಿಯೇರ್ ಸ್ಟ್ರೀಟ್ ನಲ್ಲಿದೆ.

ದಿ ನ್ಯಾಷನಲ್ ಕಾಲೇಜ್ ಆಫ್ ಐರ್ಲೆಂಡ್ (NCI) ಸಹ ಡಬ್ಲಿನ್‌ನಲ್ಲಿ ನೆಲೆಹೊಂದಿದೆ.

ಖಾಸಗಿ ಕಾಲೇಜುಗಳನ್ನು ಒಳಗೊಂಡ ಇತರ ಹಲವಾರು ಸಣ್ಣ ಮಟ್ಟದ ಕಾಲೇಜುಗಳು ವಿಶೇಷ ಅಧ್ಯಯನಗಳನ್ನು ಒದಗಿಸುತ್ತವೆ, ಉದಾಹರಣೆಗೆ ಗ್ರಿಫ್ಫಿತ್ ಕಾಲೇಜ್ ಡಬ್ಲಿನ್, ದಿ ಗೆಯಿಟಿ ಸ್ಕೂಲ್ ಆಫ್ ಆಕ್ಟಿಂಗ್ ಹಾಗು ನ್ಯೂ ಮೀಡಿಯ ಟೆಕ್ನಾಲಜಿ ಕಾಲೇಜ್.

ಒಂದು ಸಾಮಾಜಿಕ ವಿಜ್ಞಾನದ ಸಂಶೋಧನಾ ಸಂಸ್ಥೆಯಾದ  ಇಕನಾಮಿಕ್ ಅಂಡ್ ಸೋಶಿಯಲ್ ರಿಸರ್ಚ್ ಇನ್ಸ್ಟಿಟ್ಯೂಟ್, ಸರ್ ಜಾನ್ ರೋಜರ್ಸನ್'ಸ್ ಕ್ವೆ, ಡಬ್ಲಿನ್ 2ನಲ್ಲಿದೆ. ಇನ್ಸ್ಟಿಟ್ಯೂಟ್ ಆಫ್ ಯುರೋಪಿಯನ್ ಅಫ್ಫೇರ್ಸ್ ಸಹ ಡಬ್ಲಿನ್ ನಲ್ಲಿ ಇದೆ.

## ಜನಸಂಖ್ಯೆ 
thumb|ದಿ ಗ್ರ್ಯಾಂಡ್ ಕೆನಾಲ್
ಡಬ್ಲಿನ್ ನಗರ ಪ್ರದೇಶವು ಡಬ್ಲಿನ್ ಸಿಟಿ ಕೌನ್ಸಿಲ್ ನ ಆಡಳಿತದಲ್ಲಿದೆ, ಆದರೆ "ಡಬ್ಲಿನ್" ಎಂಬ ಪದವು ಸಾಮಾನ್ಯವಾಗಿ ಡುನ್ ಲೋಘೈರ್-ರಾತ್ಡೌನ್, ಫಿಂಗಲ್ ಹಾಗು ದಕ್ಷಿಣ ಡಬ್ಲಿನ್‌ನ ಮಗ್ಗುಲಲ್ಲಿರುವ ಸ್ಥಳೀಯ ಅಧಿಕೃತ ಪ್ರದೇಶಗಳನ್ನು ಒಳಗೊಂಡ ನೆರೆಯ ನಗರ ಪ್ರದೇಶಗಳಿಗೆ ಸೂಚಿತವಾಗಿದೆ. ಒಟ್ಟಾರೆಯಾಗಿ, ನಾಲ್ಕು ಪ್ರದೇಶಗಳು ಸಾಂಪ್ರದಾಯಿಕ ಕೌಂಟಿ ಡಬ್ಲಿನ್ ನ್ನು ರೂಪಿಸುತ್ತದೆ. ಈ ಪ್ರದೇಶವು ಕೆಲವೊಂದು ಬಾರಿ ಡಬ್ಲಿನ್ ಪ್ರದೇಶಎಂದು ಕರೆಯಲ್ಪಡುತ್ತದೆ.

ಸಿಟಿ ಕೌನ್ಸಿಲ್ ನ ನಿಯಂತ್ರಣದಲ್ಲಿರುವ ಆಡಳಿತ ಪ್ರದೇಶದ ಜನಸಂಖ್ಯೆಯು 2006ರ ಜನಗಣತಿಯ ಪ್ರಕಾರ 505,739ರಷ್ಟಿತ್ತು, ಈ ನಡುವೆ ನಗರ ಪ್ರದೇಶದ ಜನಸಂಖ್ಯೆಯು 1,045,769ರಷ್ಟಿತ್ತು (ನೆರೆಯ ಸ್ಥಳೀಯ ಅಧಿಕೃತ ಪ್ರದೇಶಗಳ ನಗರ ಹಾಗು ಉಪನಗರಗಳನ್ನು ಸೇರಿಸಿ). ಅದೇ ಜನಗಣತಿಯ ಪ್ರಕಾರ, ಕೌಂಟಿ ಡಬ್ಲಿನ್ ನ ಜನಸಂಖ್ಯೆಯು 1,186,159ರಷ್ಟಿದ್ದರೆ ಗ್ರೇಟರ್ ಡಬ್ಲಿನ್ ಏರಿಯ ಪ್ರದೇಶದ ಜನಸಂಖ್ಯೆಯು 1,661,185ರಷ್ಟಿತ್ತು.  ನಗರದ ಜನಸಂಖ್ಯೆಯು ವ್ಯಾಪಕವಾಗಿ ವಿಸ್ತಾರವಾಗುತ್ತಿದೆ.  ಇದು 2021ರ ಹೊತ್ತಿಗೆ ಇದು 2.1 ದಶಲಕ್ಷಕ್ಕೆ ಏರಿಕೆಯಾಗಬಹುದು ಎಂದು  CSO ಅಂದಾಜು ಮಾಡಿದೆ. ಇಂದು, ರಿಪಬ್ಲಿಕ್ ಆಫ್ ಐರ್ಲೆಂಡ್ ನ 40% ಜನಸಂಖ್ಯೆಯು ನಗರ ಕೇಂದ್ರದ  ವ್ಯಾಪ್ತಿಯೊಳಗೆ ವಾಸಿಸುತ್ತಾರೆ.

### ಜನಸಂಖ್ಯಾಶಾಸ್ತ್ರ 
ಡಬ್ಲಿನ್ ವಲಸೆಗಾರಿಕೆಯ ಒಂದು ಸುದೀರ್ಘ ಇತಿಹಾಸವನ್ನು ಹೊಂದಿದೆ. ಇದು 1990ರ ದಶಕದ ಪ್ರಾರಂಭದವರೆಗೂ ಮುಂದುವರೆಯಿತು. ಅಂದಿನಿಂದ ವಲಸೆಗಾರಿಕೆಯ ಜಾಲವು ಹರಡಿದೆ ಹಾಗು ಇದೀಗ ಡಬ್ಲಿನ್ ವಲಸಿಗರ ಗಮನಾರ್ಹ ಜನಸಂಖ್ಯೆಯನ್ನು ಹೊಂದಿದೆ. ನಗರದಲ್ಲಿರುವ ವಿದೇಶಿ ಪ್ರಜೆಗಳು ಮೂಲತಃ ಯುವಕರು ಹಾಗು ಅವಿವಾಹಿತರು. ಇವರಲ್ಲಿ ಹೆಚ್ಚಿನ ಮಂದಿ ಐರೋಪ್ಯ ಒಕ್ಕೂಟದಿಂದ ಬಂದವರು. ವಿಶೇಷವಾಗಿ ದಿ ಯುನೈಟೆಡ್ ಕಿಂಗ್ಡಂ, ಪೋಲಂಡ್ ಹಾಗು ಲಿಥುವಾನಿಯದಿಂದ ಬಂದ ಪ್ರಜೆಗಳು.   ಯುರೋಪ್ ನ ಹೊರಭಾಗದಿಂದಲೂ ಒಂದು ಗಮನಾರ್ಹ ಸಂಖ್ಯೆಯ ವಲಸಿಗರಿದ್ದಾರೆ, ವಿಶೇಷವಾಗಿ ಚೀನಾ, ನೈಜೀರಿಯ, ಬ್ರೆಜಿಲ್, ಆಸ್ಟ್ರೇಲಿಯ, ಹಾಗು ನ್ಯೂಜಿಲೆಂಡ್.  ಮಧ್ಯ ಡಬ್ಲಿನ್‌ನ ಒಂದು ಭಾಗವನ್ನು ಲಿಟಲ್ ಆಫ್ರಿಕ ಎಂದು ಕರೆಯಲಾಗುತ್ತದೆ. ರಿಪಬ್ಲಿಕ್ ಆಫ್ ಐರ್ಲೆಂಡ್ ನ ಜನಸಂಖ್ಯೆಯಲ್ಲಿ 10%ನಷ್ಟು ವಿದೇಶಿ ಪ್ರಜೆಗಳಿದ್ದಾರೆ, ಇದಲ್ಲದೆ ರಾಷ್ಟ್ರದ ಇತರ ಭಾಗಗಳಿಗಿಂತ ಡಬ್ಲಿನ್ ಹೆಚ್ಚಿನ ಪ್ರಮಾಣದಲ್ಲಿ ಹೊಸ ಆಗಮನಗಳಿಗೆ ತವರಾಗಿದೆ - ಉದಾಹರಣೆಗೆ, ಐರ್ಲೆಂಡ್ ನ ಏಶಿಯನ್ ಜನಸಂಖ್ಯೆಯಲ್ಲಿ 60%ನಷ್ಟು ಡಬ್ಲಿನ್‌ನಲ್ಲಿ ವಾಸಿಸುತ್ತಾರೆ. ಹಾಗಿದ್ದರೂ ಒಟ್ಟಾರೆ ಜನಸಂಖ್ಯೆಯಲ್ಲಿ 40%ಗಿಂತ ಕಡಿಮೆ ಜನರು ಗ್ರೇಟರ್ ಡಬ್ಲಿನ್ ಏರಿಯಾದಲ್ಲಿ ವಾಸಿಸುತ್ತಾರೆ.  ಕಳೆದ 2006ರ ಹೊತ್ತಿಗೆ, ರಾಷ್ಟ್ರದಲ್ಲಿ ವಿದೇಶಿ ಸಂಜಾತ ಜನಸಂಖ್ಯೆಯ ಶೇಕಡಾವಾರು 14.5%ನಷ್ಟು ಹೆಚ್ಚಿದರೆ,ಡಬ್ಲಿನ್ ನಲ್ಲಿ 17.3%ನಷ್ಟು ಹೆಚ್ಚಿತು.

## ಆರ್ಥಿಕಸ್ಥಿತಿ ಹಾಗು ಮೂಲಭೂತ ಸೌಕರ್ಯಗಳು 
thumb|ಉತ್ತರ ದಿಕ್ಕಿನಿಂದ ಡಬ್ಲಿನ್‌ನ ನೋಟ

### ಕೈಗಾರಿಕೆ, ಉದ್ಯೋಗ ಹಾಗೂ ಜೀವನ ಮಟ್ಟ 
ಡಬ್ಲಿನ್, ಐರ್ಲೆಂಡ್‌ನ ಅಸಾಧಾರಣ ಆರ್ಥಿಕ ಬೆಳವಣಿಗೆ ಹಾಗೂ ತರುವಾಯ ಕಳೆದ 10-15 ವರ್ಷಗಳಲ್ಲಿ ಪ್ರಸಕ್ತ ಆರ್ಥಿಕ ಸಂಕೋಚನದ ಕೇಂದ್ರಬಿಂದುವಾಗಿದೆ. ಆರ್ಥಿಕ ಬೆಳವಣಿಗೆಯ ಅವಧಿಯನ್ನು ಸೆಲ್ಟಿಕ್-ಟೈಗರ್ ವರ್ಷಗಳು ಎಂದು ಸೂಚಿಸಲಾಗುತ್ತದೆ(ಸಾಮಾನ್ಯವಾಗಿ ಎರಡಂಕಿ ಬೆಳವಣಿಗೆ). ಏಕಾಏಕಿಯಾಗಿ ನಗರದ ಜೀವನ ಮಟ್ಟವು ಏರಿತು. ಆದಾಗ್ಯೂ ಜೀವನ ವೆಚ್ಚವು ಸಹ ಗಗನಕ್ಕೇರಿತು. ಕಳೆದ 2009ರಲ್ಲಿ, ಡಬ್ಲಿನ್ ನನ್ನು ವಿಶ್ವದ ನಾಲ್ಕನೇ-ಶ್ರೀಮಂತ ನಗರವೆಂದು ಪಟ್ಟಿ ಮಾಡಲಾಯಿತು.  ಒಂದು ಮೂಲದ ಪ್ರಕಾರ, ಡಬ್ಲಿನ್ ವಿಶ್ವದ 25ನೇ ಅತ್ಯಂತ ದುಬಾರಿ ನಗರ. ವಾಸಿಸಲು ಯೋಗ್ಯವಾದ ನಗರಗಳಲ್ಲೇ ಇದು ವಿಶ್ವದ ಹತ್ತನೇ ಅತ್ಯಂತ ದುಬಾರಿ ನಗರವೆಂದು ಪಟ್ಟಿ ಮಾಡಲಾಯಿತು.  ಆದಾಗ್ಯೂ, ವಿಶ್ವದಲ್ಲಿ ಅತ್ಯಂತ ಹೆಚ್ಚಿನ ವೇತನವನ್ನು ನೀಡುವ ಎರಡನೇ ನಗರವಾಗಿದೆ, ಈ ನಿಟ್ಟಿನಲ್ಲಿ ಇದು ನ್ಯೂಯಾರ್ಕ್ ಸಿಟಿ ಹಾಗು ಲಂಡನ್ ಗಿಂತ ಮುಂದಿದ್ದರೂ ಜ್ಯೂರಿಚ್ ನಗರಕ್ಕಿಂತ ಹಿಂದಿನ ಸ್ಥಾನದಲ್ಲಿದೆ. ಆದರೆ 2009ರ ಹೊತ್ತಿಗೆ ಇದು ಹತ್ತನೇ ಸ್ಥಾನಕ್ಕೆ ಕುಸಿಯಿತು.

ಐತಿಹಾಸಿಕವಾಗಿ, ನಗರದ ಜೊತೆ ಸಾಮಾನ್ಯವಾಗಿ ಸಂಬಂಧ ಹೊಂದಿದ ಉದ್ಯಮವೆಂದರೆ ಬಹುಶಃ ಬ್ರೂಯಿಂಗ್ (ಮದ್ಯ ತಯಾರಿಕೆ): ಗಿನಿಸ್ (ತೀಕ್ಷ್ಣ ಬಿಯರ್ ಮದ್ಯ)ನ್ನು 1759ರಿಂದಲೂ St. ಜೇಮ್ಸ್ ಬ್ರೂಯರಿ ಯಲ್ಲಿ ತಯಾರಿಸಲಾಗುತ್ತದೆ.  ಆದಾಗ್ಯೂ, ಸೆಲ್ಟಿಕ್ ಟೈಗರ್ ವರ್ಷಗಳ ಉದಯದಿಂದ, ಒಂದು ದೊಡ್ಡ ಪ್ರಮಾಣದ ಸಮಗ್ರ ಔಷಧ ವಸ್ತುಗಳ ಮಾರಾಟ, ಮಾಹಿತಿ ಹಾಗು ಸಂಪರ್ಕ ತಂತ್ರಜ್ಞಾನದ ಸಂಸ್ಥೆಗಳು ಡಬ್ಲಿನ್ ನಲ್ಲಿ ಹಾಗು ಗ್ರೇಟರ್ ಡಬ್ಲಿನ್ ಏರಿಯ ನಲ್ಲಿ ನೆಲೆಗೊಂಡಿದೆ. ಉದಾಹರಣೆಗೆ, ಮೈಕ್ರೋಸಾಫ್ಟ್, ಗೂಗಲ್, ಅಮೆಜಾನ್, ಇಬೇ, ಪೇಪಾಲ್, ಯಾಹೂ!, ಫೇಸ್ ಬುಕ್ ಹಾಗು Pಫೈಜರ್(ಇತರ ಮುಂತಾದವು) ಇದೀಗ ಯುರೋಪ್‌ನಲ್ಲಿ ಪ್ರಧಾನ ಕಾರ್ಯಾಲಯವನ್ನು ಹಾಗು/ಅಥವಾ ನಗರ ಹಾಗು ಉಪನಗರಗಳಲ್ಲಿ ನಿರ್ವಹಣೆ ನೆಲೆಗಳನ್ನು ಹೊಂದಿದೆ. ಇಂಟೆಲ್ ಹಾಗು ಹೆವ್ಲೆಟ್-ಪಕಾರ್ಡ್‌ಗಳು ಕೌಂಟಿ ಕಿಲ್ಡೇರ್ ನ ಪಶ್ಚಿಮಕ್ಕಿರುವ ಲೆಯಿಕ್ಸ್ ಲಿಪ್ ನಲ್ಲಿ, ದೊಡ್ಡ ಪ್ರಮಾಣದ ಉತ್ಪಾದನಾ ಘಟಕಗಳನ್ನು ಹೊಂದಿವೆ.

ಬ್ಯಾಂಕಿಂಗ್, ಹಣಕಾಸು ಹಾಗು ವಾಣಿಜ್ಯವು ಸಹ ನಗರದಲ್ಲಿ ಪ್ರಾಮುಖ್ಯತೆಯನ್ನು ಪಡೆದಿದೆ - IFSC ಏಕಾಂಗಿಯಾಗಿ ವಾರ್ಷಿಕ €1 ಸಾವಿರ ಕೋಟಿ ವ್ಯವಹಾರವನ್ನು ನಿಭಾಯಿಸುತ್ತದೆ. ಹಲವು ಅಂತಾರಾಷ್ಟ್ರೀಯ ವ್ಯವಹಾರ ಸಂಸ್ಥೆಗಳು ನಗರದಲ್ಲಿ ತಮ್ಮ ಪ್ರಮುಖ ಕಾರ್ಯಾಲಯಗಳನ್ನು ಸ್ಥಾಪಿಸಿದೆ.(ಉದಾಹರಣೆಗೆ ಸಿಟಿಬ್ಯಾಂಕ್, ಕಾಮರ್ಸ್ ಬ್ಯಾಂಕ್).  ಐರಿಶ್ ಸ್ಟಾಕ್ ಎಕ್ಸ್ಚೇಂಜ್ (ISEQ), ಇಂಟರ್ನೆಟ್ ನ್ಯೂಟ್ರಲ್ ಎಕ್ಸ್‌ಚೇಂಜ್ (INEX) ಹಾಗು ಐರಿಶ್ ಎಂಟರ್‌ರ್ಪ್ರೈಸ್ ಎಕ್ಸ್‌ಚೇಂಜ್ (IEX)ಗಳೂ ಸಹ ಡಬ್ಲಿನ್‌ನಲ್ಲೇ ಸ್ಥಾಪನೆಯಾಗಿವೆ.

ಆರ್ಥಿಕ ಉತ್ಕರ್ಷದ ವರ್ಷಗಳು ಕಟ್ಟಡ ನಿರ್ಮಾಣದಲ್ಲಿ ತೀವ್ರ ಹೆಚ್ಚಳಕ್ಕೆ ದಾರಿ ಮಾಡಿಕೊಡುವುದರ ಜೊತೆಗೆ ಪ್ರಮುಖ ಉದ್ಯೋಗದಾತ ಕ್ಷೇತ್ರವಾಗಿದೆ. ಆದಾಗ್ಯೂ, 2007ರ ಹೊತ್ತಿಗೆ, ಗೃಹ ಮಾರುಕಟ್ಟೆಯಲ್ಲಿ ಪೂರೈಕೆಯು ಬೇಡಿಕೆಗಿಂತ ಮಿಗಿಲಾದ ಕಾರಣ ನಿರುದ್ಯೋಗದ ಸಮಸ್ಯೆಯೂ ಅಧಿಕವಾಗಿದೆ. ದೊಡ್ಡ ಮಟ್ಟದ ಯೋಜನೆಗಳಲ್ಲಿ ಪುನರಭಿವೃದ್ಧಿ ಕಾರ್ಯಗಳು ನಡೆಯುತ್ತಿದೆ, ಉದಾಹರಣೆಗೆ, ಡಬ್ಲಿನ್ ಡಾಕ್ಲ್ಯಾಂಡ್ಸ್, ಸ್ಪೆನ್ಸರ್ ಡಾಕ್  ಹಾಗು ಇತರೆ. ಇವುಗಳು ನಗರದ ಮಧ್ಯಭಾಗದಲ್ಲಿ ಒಂದೊಮ್ಮೆ ಕ್ಷೀಣಿಸಿದ್ದ ಕೈಗಾರಿಕಾ ವಲಯಗಳನ್ನು ಮಾರ್ಪಡಿಸಿತು.  ಡಬ್ಲಿನ್ ಸಿಟಿ ಕೌನ್ಸಿಲ್ "ಬಹುಮಹಡಿ" ಕಟ್ಟಡಗಳ ಮೇಲೆ ಮುಂಚೆ ಹೇರಲಾಗಿದ್ದ ನಿರ್ಬಂಧವನ್ನು ಸಡಿಲಿಸಿದಂತೆ ಕಂಡುಬಂದಿದೆ. ಅತಿ ಎತ್ತರದ ಕಟ್ಟಡ, ಲಿಬರ್ಟಿ ಹಾಲ್, ಕೇವಲ ರಷ್ಟು ಎತ್ತರವಿದೆ;ಈಗಾಗಲೇ ನಗರದಲ್ಲಿ ನಿರ್ಮಾಣ ಹಂತದಲ್ಲಿರುವ ಕಟ್ಟಡವೆಂದರೆ ಹ್ಯೂಸ್ಟನ್ ಗೇಟ್ , ಒಂದು ಕಟ್ಟಡ (ಎತ್ತರದ ಗೋಪುರ ಒಳಗೊಂಡಂತೆ).  ಬ್ರಿಟನ್ ಕ್ವೇ  ಟವರ್  ಹಾಗು  ಪಾಯಿಂಟ್ ವಿಲೇಜ್ ನ ಬುರುಜಿನ ನಿರ್ಮಾಣಕ್ಕೆ ಅನುಮತಿ ದೊರೆತಿದೆ. ಎರಡನೆಯ ಕಟ್ಟಡದ ನಿರ್ಮಾಣ ಕಾರ್ಯ ಆರಂಭಗೊಂಡಿದೆ. ನಿರ್ಮಾಣ ಕಾರ್ಯ ಪೂರ್ಣಗೊಂಡ ನಂತರ U2 ಟವರ್ ಐರ್ಲೆಂಡ್ ದ್ವೀಪದ ಅತಿ ಎತ್ತರದ ಕಟ್ಟಡವೆನಿಸಿಕೊಳ್ಳುತ್ತದೆ.

ಕಳೆದ 2005ರಲ್ಲಿ, ಸುಮಾರು 800,000 ಜನರಿಗೆ ಗ್ರೇಟರ್ ಡಬ್ಲಿನ್ ಏರಿಯದಲ್ಲಿ ಉದ್ಯೋಗ ದೊರೆಯಿತು, ಇದರಲ್ಲಿ 600,000 ಜನರು ಸೇವಾ ಕ್ಷೇತ್ರಗಳಲ್ಲಿ ಉದ್ಯೋಗದಲ್ಲಿದ್ದರೆ,ಮಿಕ್ಕ 200,000 ಜನರು ಕೈಗಾರಿಕಾ ಕ್ಷೇತ್ರಗಳಲ್ಲಿ ಉದ್ಯೋಗದಲ್ಲಿದ್ದಾರೆ.  
ಡಬ್ಲಿನ್ ನಗರವು, ಡಬ್ಲಿನ್-ಬೆಲ್ಫಾಸ್ಟ್ ಕಾರಿಡಾರ್ ಪ್ರದೇಶದ ಒಂದು ಅಂಗವಾಗಿದ್ದು,ಅದು 3 ದಶಲಕ್ಷ ಜನಸಂಖ್ಯೆಗಿಂತ ಕಡಿಮೆ ಹೊಂದಿದೆ.

ಮುಂಬರುವ ವರ್ಷಗಳಲ್ಲಿ ಆರ್ಥಿಕ ಅಭಿವೃದ್ಧಿಯು ಮಂದಗತಿಯಲ್ಲಿ ಸಾಗುವುದೆಂದು ನಿರೀಕ್ಷಿಸಲಾಗಿದೆ. ಈ ನಡುವೆ ಐರಿಶ್ ಕೇಂದ್ರ ಬ್ಯಾಂಕ್ ಕಳೆದ ವರ್ಷ ಸುಮಾರು 3-5%ರಷ್ಟು ಮಧ್ಯಮ-ಅವಧಿಯ ಬೆಳವಣಿಗೆಯ ದರಗಳನ್ನು ಅಂದಾಜು ಮಾಡಿದೆ.

### ಸಾರಿಗೆ ವ್ಯವಸ್ಥೆ 
thumb|ಡಬ್ಲಿನ್ ಹ್ಯೂಸ್ಟನ್ ರೈಲ್ವೆ ನಿಲ್ದಾಣ
thumb|right|ದಿ ಲುಆಸ್ ಟ್ರಾಮ್ ವ್ಯವಸ್ಥೆ.

ರಾಷ್ಟ್ರದ ರಸ್ತೆ ಸಂಪರ್ಕ ಜಾಲಕ್ಕೆ ಡಬ್ಲಿನ್ ಪ್ರಮುಖ ಕೇಂದ್ರವೂ ಸಹ ಆಗಿದೆ. M50 ಮೋಟಾರ್ ವೇ(ಐರ್ಲೆಂಡ್‌ನ ಅತೀ ದಟ್ಟಣೆಯ ರಸ್ತೆ), ಒಂದು ಅರೆ-ವರ್ತುಲ ರಸ್ತೆಯಾಗಿದೆ. ಇದು ನಗರದ ದಕ್ಷಿಣ, ಪಶ್ಚಿಮ ಹಾಗು ಉತ್ತರ ದಿಕ್ಕುಗಳಲ್ಲಿ ಹಾದು ಹೋಗುವುದರ ಜೊತೆಗೆ ಪ್ರದೇಶಗಳಿಂದ ರಾಜಧಾನಿಗೆ ಹರಡಿಕೊಳ್ಳುವ ರಾಷ್ಟ್ರದ ಅತ್ಯಂತ ಪ್ರಮುಖ ರಾಷ್ಟ್ರೀಯ ಹೆದ್ದಾರಿಗಳಿಗೆ ಸಂಪರ್ಕ ಕಲ್ಪಿಸುತ್ತದೆ.  ಕಳೆದ 2008ರ ಹೊತ್ತಿಗೆ, ವೆಸ್ಟ್-ಲಿಂಕ್ ಎಂದು ಕರೆಯಲ್ಪಡುವ, ಲುಕಾನ್ ಹಳ್ಳಿಯ ಸಮೀಪವಿರುವ ರಿವರ್ ಲಿಫೆಗೆ ಎತ್ತರದಲ್ಲಿ ಅಕ್ಕಪಕ್ಕದಲ್ಲಿರುವ ಎರಡು ಕಾಂಕ್ರೀಟ್ ಸೇತುವೆಗಳಿಗೆ €2 ಸುಂಕವನ್ನು ಅನ್ವಯಿಸಲಾಗಿದೆ. ವೆಸ್ಟ್-ಲಿಂಕ್ ಟಾಲ್ ಬ್ರಿಜ್‌ನ್ನು eFlowತಡೆ-ರಹಿತ ಸುಂಕದ ವ್ಯವಸ್ಥೆಯಿಂದ ಆಗಸ್ಟ್ 2008ರಲ್ಲಿ ಬದಲಿಸುವುದರ ಜೊತೆಗೆ, ಇಲೆಕ್ಟ್ರಾನಿಕ್ ಪಟ್ಟಿಗಳು ಹಾಗು ಕಾರುಗಳ ಪೂರ್ವನೋಂದಣಿ ಆಧಾರದ ಮೇಲೆ  ಮೂರು-ಹಂತಗಳ ಶುಲ್ಕ ವ್ಯವಸ್ಥೆಯನ್ನು ಮಾಡಲಾಗಿದೆ.

ವರ್ತುಲ ರಸ್ತೆಯ ಕಾಮಗಾರಿಯನ್ನು ಪೂರ್ಣಗೊಳಿಸುವ ಸಲುವಾಗಿ, ಡಬ್ಲಿನ್ ನಗರಕ್ಕೆ ಪೂರ್ವ ದಿಕ್ಕಿನ ಒಂದು ಉಪ-ಮಾರ್ಗವನ್ನು ಕಲ್ಪಿಸುವ ಯೋಜನೆಯನ್ನೂ ಸಹ ಪ್ರಸ್ತಾಪಿಸಲಾಗಿದೆ. ಈ ಯೋಜನೆಯ ಪೂರ್ವಾರ್ಧ ನಿರ್ಮಾಣವೇ ಡಬ್ಲಿನ್ ಪೋರ್ಟ್ ಟನ್ನಲ್, ಇದು 2006ರ ಕೊನೆ ಭಾಗದಲ್ಲಿ ಸಂಚಾರಕ್ಕೆ ಮುಕ್ತವಾಗಿದೆ ಜೊತೆಗೆ ಇದು ಮುಖ್ಯವಾಗಿ ಭಾರಿ ವಾಹನಗಳಿಗೆ ಸಂಚಾರ ಸೌಕರ್ಯವನ್ನು ಒದಗಿಸುತ್ತದೆ.   ಡಬ್ಲಿನ್ ನಗರದ ಸುತ್ತಲೂ ಪೂರ್ವ ದಿಕ್ಕಿನ ಉಪ-ಮಾರ್ಗವನ್ನು ನಿರ್ಮಿಸುವ ಯೋಜನೆಯನ್ನು ಡಿಪಾರ್ಟ್ಮೆಂಟ್ ಆಫ್ ಟ್ರಾನ್ಸ್‌ಸ್ಪೋರ್ಟ್ ಸಂಪೂರ್ಣವಾಗಿ ಕೈಬಿಟ್ಟಿತು. ಏಕೆಂದರೆ ಅಂದಾಜು ಮಾಡಲಾದ €1 ಶತಕೋಟಿ ಯೋಜನೆಗೆ ಹಣದ ಕೊರತೆ ಉಂಟಾಯಿತು.
ರಾಜಧಾನಿಯನ್ನು ಆಂತರಿಕ ಹಾಗು ಬಾಹ್ಯ ವಲಯದ ಮಾರ್ಗವೂ ಸಹ ಸುತ್ತುವರೆದಿದೆ. ಆಂತರಿಕ ವಲಯದ ಮಾರ್ಗವು ಜಾರ್ಜಿಯನ್ ನಗರದ ಹೃದಯ ಭಾಗದ ಸುತ್ತ ಸರಿಸುಮಾರು ಹಾದು ಹೋಗುತ್ತದೆ ಹಾಗು ಬಾಹ್ಯ ವಲಯವು, ಡಬ್ಲಿನ್‌ನ ಎರಡು ನಾಲೆಗಳಾದ ದಿ ಗ್ರಾಂಡ್ ಕನ್ಯಾಲ್‌ ಹಾಗು ರಾಯಲ್ ಕನ್ಯಾಲ್ಗಳ ನೈಸರ್ಗಿಕ ವರ್ತುಲದ ಮೇಲೆ ಹಾಗು ಉತ್ತರ ಹಾಗು ದಕ್ಷಿಣ ಸರ್ಕ್ಯುಲರ್ ರಸ್ತೆಗಳ ಮೂಲಕ ಹಾದು ಹೋಗುತ್ತದೆ.

ಡಬ್ಲಿನ್ ಸುಮಾರು 200 ಬಸ್ ಮಾರ್ಗಗಳೊಂದಿಗೆ ಒಂದು ವ್ಯಾಪಕವಾದ ಸಂಪರ್ಕ ಸೇವೆಯನ್ನು ಹೊಂದಿದೆ. ಇದು ನಗರ ಹಾಗು ಉಪನಗರಗಳ ಎಲ್ಲ ಪ್ರದೇಶಗಳಿಗೆ ಸಂಪರ್ಕವನ್ನು ಒದಗಿಸುತ್ತವೆ.   ಇವುಗಳಲ್ಲಿ ಬಹುಭಾಗ  ಡಬ್ಲಿನ್ ಬಸ್‌ನ ನಿಯಂತ್ರಣದಲ್ಲಿದೆ (ಬಸ್ ಅಥಾ ಕ್ಲಯಾಥ್), ಇದು 1987ರಲ್ಲಿ ಸ್ಥಾಪನೆಯಾಯಿತು. ಆದರೆ ಇತ್ತೀಚಿನ ವರ್ಷಗಳಲ್ಲಿ ಹಲವಾರು ಸಣ್ಣ ಸಂಸ್ಥೆಗಳು ತಮ್ಮ ಸಂಚಾರ ಸೇವೆಯನ್ನು ಆರಂಭಿಸಿವೆ. ಡಬ್ಲಿನ್ ಬಸ್ 3408 ಸಿಬ್ಬಂದಿ ಹಾಗು 1067 ಬಸ್ ಗಳನ್ನು ಹೊಂದಿರುವುದರ ಜೊತೆಗೆ 2004ರಲ್ಲಿ ಪ್ರತಿ ವಾರದ ದಿನಗಳಲ್ಲಿ ಅರ್ಧ ದಶಲಕ್ಷದಷ್ಟು ಪ್ರಯಾಣ ಸೇವೆಯನ್ನು ಒದಗಿಸಿತು.  ಪ್ರಯಾಣ ಶುಲ್ಕವನ್ನು ಸಾಮಾನ್ಯವಾಗಿ ಪ್ರಯಾಣದ ದೂರವನ್ನು ಆಧರಿಸಿ ಸ್ಟೇಜ್ ವ್ಯವಸ್ಥೆಯ ಮೇಲೆ ಲೆಕ್ಕ ಹಾಕಲಾಗುತ್ತದೆ. ಶುಲ್ಕಗಳಲ್ಲಿ ಹಲವಾರು ವಿವಿಧ ಮಟ್ಟಗಳಿವೆ, ಇದು ಹೆಚ್ಚಿನ ಸೇವೆಗಳಲ್ಲಿ ಬಳಕೆಯಾಗುತ್ತದೆ.  ಕೆಲವು ಮಾರ್ಗಗಳು ಒಂದು ಭಿನ್ನ ಶುಲ್ಕ ವ್ಯವಸ್ಥೆಯನ್ನು ಬಳಸುತ್ತವೆ (ವಿಶೇಷವಾಗಿ ಎಕ್ಸ್‌ಪ್ರೆಸೊ).

ಡಬ್ಲಿನ್ ಸಬ್ ಅರ್ಬನ್ ರೈಲ್ ಜಾಲ ವ್ಯವಸ್ಥೆಯು, ಐದು ರೈಲ್ವೆ ಮಾರ್ಗಗಳ ವ್ಯವಸ್ಥೆಯನ್ನು ಹೊಂದಿದ್ದು ಪ್ರಮುಖವಾಗಿ ಗ್ರೇಟರ್ ಡಬ್ಲಿನ್ ಏರಿಯದ ಪ್ರಯಾಣಿಕರಿಗೆ ಸೇವೆಯನ್ನು ಒದಗಿಸುತ್ತದೆ, ಆದಾಗ್ಯೂ ಕೆಲವು ರೈಲುಗಳು ಡ್ರೋಗ್ಹೆಡ ಹಾಗು ಡುನ್ಡಾಲ್ಕ್ ನಂತಹ ನಿತ್ಯ ಪ್ರಯಾಣಿಕರ ನಗರಗಳಿಗೆ ಸಂಚರಿಸುತ್ತವೆ. ಇದರಲ್ಲಿ ಡಬ್ಲಿನ್ ಬೇ ಉದ್ದಕ್ಕೂ ಹಾದು ಹೋಗುವ ಒಂದು ವಿದ್ಯುಚ್ಛಕ್ತಿ ರೈಲ್ವೆ ಮಾರ್ಗವಾಗಿದ್ದು, ಇದನ್ನು ಡಬ್ಲಿನ್ ಏರಿಯ ರಾಪಿಡ್ ಟ್ರ್ಯಾನ್ಸಿಟ್(DART) ಮಾರ್ಗವೆಂದು ಕರೆಯಲಾಗುತ್ತದೆ.
ಎರಡು-ಮಾರ್ಗಗಳ ಲೈಟ್ ರೈಲ್/ಟ್ರ್ಯಾಮ್ ಸಂಪರ್ಕಜಾಲ ಲುಆಸ್ ನ್ನು 2004ರಲ್ಲಿ ಆರಂಭಿಸಲಾಯಿತು. ಜೊತೆಗೆ ಇದು ಸೇವೆಯನ್ನು ಒದಗಿಸುವ (ಸೀಮಿತ) ಪ್ರದೇಶಗಳಲ್ಲಿ ಜನಪ್ರಿಯವಾಗಿದೆ, ಆದಾಗ್ಯೂ ಎರಡು ಮಾರ್ಗಗಳ ಮಧ್ಯೆ ಇರಬೇಕಾದ ಸಂಪರ್ಕ ಕೊಂಡಿಯ ಕೊರತೆಯು ವ್ಯಾಪಕವಾದ ಟೀಕೆಗೆ ಒಳಗಾಗಿದೆ. ಲುಅಸ್ ನ ಐದು ಹೊಸ ಮಾರ್ಗಗಳಿಗೆ ಯೋಜನೆಯನ್ನು ರೂಪಿಸಲಾಗಿದೆ, ಇದರಲ್ಲಿ ಕೊನೆಯದು 2014ರಲ್ಲಿ ಸಂಚಾರಕ್ಕೆ ಮುಕ್ತವಾಗುತ್ತದೆ, ಜೊತೆಗೆ ಅಸ್ತಿತ್ವದಲ್ಲಿರುವ ಎರಡು ಮಾರ್ಗಗಳನ್ನು 2012ರ ಹೊತ್ತಿಗೆ ಜೋಡಿಸಲಾಗುತ್ತದೆ. 
thumb|right|ವಿಶೇಷವಾದ ನೀಲಿ ಹಾಗು ಹಳದಿ ಬಣ್ಣದ ಡಬ್ಲಿನ್‌ನ ಡಬಲ್ ಬಸ್.
ಡಬ್ಲಿನ್ ಮೆಟ್ರೋ (ಸುರಂಗಮಾರ್ಗ/ನೆಲದಡಿಯ ಮಾರ್ಗ) ವ್ಯವಸ್ಥೆಯ ನಿರ್ಮಾಣ ಕಾಮಗಾರಿಯನ್ನು ಪ್ರಾರಂಭಿಸುವ ಯೋಜನೆಯನ್ನು ರೂಪಿಸಲಾಗಿದೆ. ಇದನ್ನು 2005ರ ಐರಿಶ್ ಸರಕಾರದ ಟ್ರ್ಯಾನ್ಸ್‌ಸ್ಪೋರ್ಟ್ 21 ಯೋಜನೆಯಡಿಯಲ್ಲಿ ಮುಂದಿನ ಕೆಲ ವರ್ಷಗಳೊಳಗೆ ನಿರ್ಮಿಸಲು ಯೋಜಿಸಲಾಗಿದೆ.   ದೃಢಪಟ್ಟಿಲ್ಲದಿದ್ದರೂ, ಮೆಟ್ರೋ ಎಲ್ಲ ವಾಹನ ಸಂಚಾರದಿಂದ ಸಂಪೂರ್ಣವಾಗಿ ಪ್ರತ್ಯೇಕಗೊಂಡಿದೆ, ಇದರರ್ಥ ಕಾರ್ಯಾರಂಭದ ನಂತರ ಲುಆಸ್ಟ್ರ್ಯಾಮ್ ಅಥವಾ DART ನಂತೆ ವಾಹನ ಸಂಚಾರಕ್ಕೆ ಅಡ್ಡಿ ಪಡಿಸುವುದಿಲ್ಲ. ಮೆಟ್ರೋ ನಾರ್ತ್ ಪ್ರಸ್ತಕ ಸಂಪರ್ಕ ವ್ಯವಸ್ಥೆಗೆ ಕೊರತೆಯಿರುವ ಪ್ರದೇಶಗಳು ಹಾಗು ಸಂಸ್ಥೆಗಳಿಗೆ ರೈಲು ಸಂಪರ್ಕವನ್ನು ಕಲ್ಪಿಸುತ್ತದೆ, ಉದಾಹರಣೆಗೆ ಮಾಟೆರ್ ಹಾಸ್ಪಿಟಲ್, ಡ್ರಮ್ಕೊಂಡ್ರ (ಕ್ರೋಕೆ ಪಾರ್ಕ್, ಇಂಟರ್ ಸಿಟಿ ಹಾಗು ಸಬ್ ಅರ್ಬನ್ ರೈಲು ನಿಲ್ದಾಣ), ಡಬ್ಲಿನ್ ಸಿಟಿ ಯುನಿವರ್ಸಿಟಿ, ಬ್ಯಾಲಿಮುನ್, ಸ್ವೊರ್ಡ್ಸ್ ಹಾಗು ಡಬ್ಲಿನ್ ಏರ್ಪೋರ್ಟ್   *ಮೆಟ್ರೋ ವೆಸ್ಟ್*  ದೊಡ್ಡ ಉಪನಗರಗಳಾದ ತಾಲಘಟ್, ಕ್ಲೊಂಡಲ್ಕಿನ್ ಹಾಗು ಬ್ಲಾನ್ಚರ್ಡ್ಸ ಟೌನ್ ಸಂಪರ್ಕ ಸೇವೆಯನ್ನು ಒದಗಿಸುತ್ತದೆ.

ಡಬ್ಲಿನ್ ಐರ್ಲೆಂಡ್ ನ ಸಂಚಾರ ವ್ಯವಸ್ಥೆಯ ಕೇಂದ್ರವಾಗಿದೆ. ಡಬ್ಲಿನ್ ಪೋರ್ಟ್ ರಾಷ್ಟ್ರದ ಅತ್ಯಂತ ಜನನಿಬಿಡ ಬಂದರು ಎನಿಸಿದೆ ಹಾಗು ಡಬ್ಲಿನ್ ಏರ್ಪೋರ್ಟ್ ದ್ವೀಪದ ಅತ್ಯಂತ ದಟ್ಟಣೆಯ ವಿಮಾನ ನಿಲ್ದಾಣವಾಗಿದೆ.

thumb|ಡಬ್ಲಿನ್ ಬೈಕುಗಳು
ಡಬ್ಲಿನ್ ಬೈಕ್ಸ್ ಸಾರ್ವಜನಿಕರಿಗೆ ಬೈಸಿಕಲ್ ಬಾಡಿಗೆ ನೀಡುವ ಯೋಜನೆ ಯಾಗಿದೆ. ಇದು ಡಬ್ಲಿನ್ ನಗರದಲ್ಲಿ 2009ರಿಂದಲೂ ಕಾರ್ಯನಿರ್ವಹಿಸುತ್ತಿದೆ. ಈ ಯೋಜನೆಯು ಫ್ರೆಂಚ್-ನಿರ್ಮಿತ  450 ಬೆಳ್ಳಿ ಬಣ್ಣದ ಯೂನಿಸೆಕ್ಸ್ ಬೈಸಿಕಲ್‌ಗಳನ್ನು ಬಳಕೆ ಮಾಡುತ್ತದೆ. ಡಬ್ಲಿನ್ ಈ ಯೋಜನೆಯನ್ನು ಪ್ರಾರಂಭಿಸಿದ 17ನೇ ನಗರ (ಇದಕ್ಕೆ ಮುಂಚೆ ಈ ಯೋಜನೆಯನ್ನು ಬಳಸಿದವರಲ್ಲಿ ಕೋಪನ್ಹಾಗೆನ್, ಲಿಯೋನ್, ಹಾಗು ಪ್ಯಾರಿಸ್ ನಗರಗಳು ಸೇರಿವೆ), ಆದಾಗ್ಯೂ ಡಬ್ಲಿನ್ ಸಿಟಿ ಕೌನ್ಸಿಲ್, ಡಬ್ಲಿನ್‌ನಲ್ಲಿ ಕಾರ್ಯಗತಗೊಂಡ ಈ ಯೋಜನೆಯು ಉತ್ತಮವಾಗಿದೆಯೆಂದು ಸೂಚಿಸುತ್ತದೆ. ಈ ಯೋಜನೆಯನ್ನು JCಡಿಕಾಕ್ಸ್ ಪ್ರಾಯೋಜಿಸಿತು.

### ಸಂವಹನ ಹಾಗು ಮಾಧ್ಯಮ 
ಡಬ್ಲಿನ್ ಮಾಧ್ಯಮ ಹಾಗು ಐರ್ಲೆಂಡ್ ನ ಸಂವಹನ ಎರಡಕ್ಕೂ ಕೇಂದ್ರವಾಗಿರುವುದರ ಜೊತೆಗೆ ಹಲವು ದಿನಪತ್ರಿಕೆಗಳು, ಬಾನುಲಿ ಕೇಂದ್ರಗಳು, ದೂರದರ್ಶನ ಕೇಂದ್ರಗಳು ಹಾಗು ದೂರದರ್ಶನ ಕಂಪೆನಿಗಳು ತಮ್ಮ ಪ್ರಧಾನ ಕಾರ್ಯಾಲಯಗಳನ್ನು ಡಬ್ಲಿನ್‌ನಲ್ಲಿ ಹೊಂದಿವೆ. ರೈಡಿಯೋ ಟೆಯಿಲಿಫಿಸ್ ಐರೆಯನ್ನ್ (RTÉ) ಐರ್ಲೆಂಡ್ ನ ರಾಷ್ಟ್ರೀಯ ಬಾನುಲಿ ಪ್ರಸಾರ ಕೇಂದ್ರವಾಗಿದೆ, ಜೊತೆಗೆ ತನ್ನ ಪ್ರಧಾನ ಕಛೇರಿಗಳು ಹಾಗು ಸ್ಟುಡಿಯೋಗಳನ್ನು ಡಾನಿಬ್ರೂಕ್, ಡಬ್ಲಿನ್ ನಲ್ಲಿ ಹೊಂದಿದೆ. ಫೇರ್ ಸಿಟಿ ಪ್ರಸಾರ ಕೇಂದ್ರದ ರಾಜಧಾನಿಯನ್ನು ಆಧರಿಸಿದ ಸೋಪ್ ಅಪೆರಾ. ಕಾಲ್ಪನಿಕ ಡಬ್ಲಿನ್ ಉಪನಗರ *ಕಾರೈಗ್ ಟೌನ್*  ನಲ್ಲಿ ಹೆಣೆಯಲಾಗಿದೆ. 
 TV3, ಸಿಟಿ ಚಾನೆಲ್ ಹಾಗು ಸೆಟಂಟ ಸ್ಪೋರ್ಟ್ಸ್ ಸಹ ಡಬ್ಲಿನ್‌ನಲ್ಲಿ ನೆಲೆಯೂರಿವೆ. ಡಬ್ಲಿನ್ ರಾಷ್ಟ್ರೀಯ ವಾಣಿಜ್ಯ ಬಾನುಲಿ ಪ್ರಸಾರ ಕೇಂದ್ರಗಳಾದ ಟುಡೆ FM ಹಾಗು ನ್ಯೂಸ್ ಟಾಕ್, ಹಾಗು ಹಲವಾರು ಸ್ಥಳೀಯ ಪ್ರಸಾರ ಕೇಂದ್ರಗಳಿಗೆ ತವರಾಗಿದೆ. ಹಿಂದಿನ ಸರಕಾರೀ ದೂರವಾಣಿ ಸಂಸ್ಥೆ, ಐರ್ಕಾಮ್ ಮುಂತಾದಆನ್ ಪೋಸ್ಟ್ ಹಾಗು ದೂರಸಂಪರ್ಕ ಸಂಸ್ಥೆಗಳ ಕಚೇರಿಗಳು ಹಾಗು ಮೊಬೈಲ್/ಸೆಲ್ಯುಲರ್ ನಿರ್ವಾಹಕರಾದ ಮೀಟಿಯರ್, ವೊಡಫೋನ್ ಹಾಗು O2 ಎಲ್ಲವೂ ರಾಜಧಾನಿಯಲ್ಲಿ ನೆಲೆವೂರಿವೆ. ಡಬ್ಲಿನ್ ನಲ್ಲಿ, ಪ್ರಮುಖ ರಾಷ್ಟ್ರೀಯ ದಿನಪತ್ರಿಕೆಗಳಾದ *ದಿ ಐರಿಶ್ ಟೈಮ್ಸ್*  ಹಾಗು *ಐರಿಶ್ ಇಂಡಿಪೆಂಡೆಂಟ್*, ಜೊತೆಗೆ ಸ್ಥಳೀಯ ದಿನಪತ್ರಿಕೆಗಳಾದ *ದಿ ಇವ್ನಿಂಗ್ ಹೆರಾಲ್ಡ್*  ಮುಂತಾದವುಗಳ ಕೇಂದ್ರ ಕಚೇರಿಗಳಿವೆ.

ಪ್ರೌಢ (15+)ಶ್ರೋತೃಗಳ ಹಂಚಿಕೆಯನ್ನು ಆಧರಿಸಿದ ಅತ್ಯಂತ ಜನಪ್ರಿಯ ಬಾನುಲಿ ಕೇಂದ್ರಗಳೆಂದರೆ RTÉ ರೇಡಿಯೋ 1(30.3%), FM104 (13.3%), ಡಬ್ಲಿನ್'ಸ್ 98 (11.9%),RTÉ 2fm (10.4%), Q102 (7%), ಸ್ಪಿನ್ 1038(7%), ನ್ಯೂಸ್ ಟಾಕ್(6.8%), ಟುಡೆ FM(5.7%), RTÉ ಲಿರಿಕ್ fm(2.7%), ಡಬ್ಲಿನ್'ಸ್ ಕಂಟ್ರಿ ಮಿಕ್ಸ್ 106.8(2.6%) ಹಾಗು ಫ್ಯಾಂಟಮ್ FM(1.8%). 35 ವರ್ಷಗಳಿಗಿಂತ ಕಡಿಮೆ ವಯೋಮಾನದವರಲ್ಲಿ, ಈ ಅಂಕಿಅಂಶಗಳು ಭಿನ್ನವಾಗಿವೆ. ಈ ವಯಸ್ಸಿನ ಗುಂಪಿನಲ್ಲಿ FM104 (24.9%), ಸ್ಪಿನ್ 1038 (17.3%) ಹಾಗು ಡಬ್ಲಿನ್'ಸ್ 98(15.6%)ಅತ್ಯಂತ ಜನಪ್ರಿಯವಾದ ಬಾನುಲಿ ಕೇಂದ್ರಗಳಾಗಿವೆ.
ಡಬ್ಲಿನ್ ಪ್ರದೇಶದಲ್ಲಿ ಎರಡು ಐರಿಶ್ ಭಾಷೆಯ ಬಾನುಲಿ ಕೇಂದ್ರಗಳನ್ನು ಕಾಣಬಹುದು: RTÉ ರೈಡಿಯೋ ನ ಗೆಲ್ಟಚ್ಟ ಹಾಗು ರೈಡಿಯೋ ನ ಲೈಫ್ 106.4fm, ಈ ಎರಡೂ ಪ್ರಸಾರ ಕೇಂದ್ರಗಳ ಸ್ಟುಡಿಯೋಗಳು ಸಹ ಡಬ್ಲಿನ್ ನಲ್ಲೆ ಇವೆ.

## ಸರಕಾರ 
### ನಗರ 
thumb|ಡಬ್ಲಿನ್ ಸಿಟಿ ಹಾಲ್, ಕಾರ್ಕ್ ಹಿಲ್‌ನಲ್ಲಿ ಸ್ಥಾಪಿತವಾಗಿರುವ ಡಬ್ಲಿನ್ ಕಾರ್ಪೋರೇಶನ್‌ನ ಮುಂಚಿನ ಪೀಠ.|link=Special:FilePath/Dublincityhall.JPG
ನಗರಾಡಳಿತದ ನಿರ್ವಹಣೆಯನ್ನು *ಡಬ್ಲಿನ್ ಸಿಟಿ ಕೌನ್ಸಿಲ್*  (ಹಿಂದಿನ *ಡಬ್ಲಿನ್ ಕಾರ್ಪೋರೇಶನ್* )ಮಾಡುತ್ತದೆ. ಇದರ ಆಡಳಿತದ ಚುಕ್ಕಾಣಿಯು ಒಂದು ವರ್ಷದ ಅವಧಿಗೆ ಚುನಾಯಿತರಾಗುವ ಲಾರ್ಡ್ ಮೇಯರ್ ಆಫ್ ಡಬ್ಲಿನ್ ಕೈಯಲ್ಲಿರುತ್ತದೆ ಹಾಗು ಇವರು ಮ್ಯಾನ್ಷನ್ ಹೌಸ್ ನಲ್ಲಿ ವಾಸಿಸುತ್ತಾರೆ. ಡಬ್ಲಿನ್ ಸಿಟಿ ಕೌನ್ಸಿಲ್ ಎರಡು ಪ್ರಮುಖ ಕಟ್ಟಡಗಳಲ್ಲಿ ತಮ್ಮ ನೆಲೆ ಹೊಂದಿವೆ. ಕೌನ್ಸಿಲ್ ನ ಸಭೆಗಳು ಡಬ್ಲಿನ್ ಸಿಟಿ ಹಾಲ್ ನ ಪ್ರಧಾನ ಕಚೇರಿಯಲ್ಲಿ ಜರುಗುತ್ತದೆ. ಈ ಕಟ್ಟಡವನ್ನು ಹಿಂದೆ *ರಾಯಲ್ ಎಕ್ಸ್ಚೇಂಜ್*  ಎಂದು ಕರೆಯಲಾಗುತ್ತಿತ್ತು,  ಈ ಕಟ್ಟಡವನ್ನು 1850ರಲ್ಲಿ ನಗರಾಡಳಿತದ ಕೆಲಸಗಳಿಗೆ ಬಳಸಿಕೊಳ್ಳಲಾಯಿತು. ಇದರ ಹಲವು ಆಡಳಿತ ಸಿಬ್ಬಂದಿಯು ವುಡ್ ಕ್ವೇಯ *ಸಿವಿಕ್ ಆಫೀಸಸ್*  ನಲ್ಲಿ ನೆಲೆಯೂರಿದೆ.

ದಿ ಸಿಟಿ ಕೌನ್ಸಿಲ್ 52 ಸದಸ್ಯರನ್ನು ಹೊಂದಿರುವ ಒಂದು ಏಕಸಭೆಯ ಅಸೆಂಬ್ಲಿಯಾಗಿದೆ. ಇವರೆಲ್ಲರೂ ಸ್ಥಳೀಯ ಚುನಾವಣಾ ಕ್ಷೇತ್ರಗಳಿಂದ ಐದು ವರ್ಷಕ್ಕೊಮ್ಮೆ ಆರಿಸಿ ಬರುತ್ತಾರೆ. 
ಅತಿ ಹೆಚ್ಚಿನ ಸ್ಥಾನಗಳನ್ನು ಹೊಂದಿರುವ ಪಕ್ಷವು (ಅಥವಾ ಬಹುಮತ ಹೊಂದಿರುವ ಒಂದು ಸಮ್ಮಿಶ್ರ ಕೂಟವೂ  ಆಗಿರಬಹುದು) ಯಾವ ಸಮಿತಿಯಲ್ಲಿ ಯಾರು ಕೂರಬೇಕೆಂಬುದನ್ನು, ಯಾವ ಕಾರ್ಯನೀತಿಯನ್ನು ಅನುಸರಿಸಬೇಕು ಹಾಗು ಯಾರನ್ನು ಲಾರ್ಡ್ ಮೇಯರ್‌ರನ್ನಾಗಿ ಆಯ್ಕೆ ಮಾಡಬೇಕೆಂದು ನಿರ್ಧರಿಸುತ್ತದೆ. ಲಾರ್ಡ್ ಮೇಯರ್ ಅವರ ಅಧ್ಯಕ್ಷತೆಯಲ್ಲಿ, ಕೌನ್ಸಿಲ್, ವಸತಿ, ಟ್ರ್ಯಾಫಿಕ್ ನಿರ್ವಹಣೆ, ತ್ಯಾಜ್ಯ, ಒಳಚರಂಡಿ, ಯೋಜನೆ ಮುಂತಾದ ವೆಚ್ಚಗಳಿಗೆ ಒಂದು ವಾರ್ಷಿಕ ಮುಂಗಡಪತ್ರವನ್ನು ಅನುಮೋದನೆ ಮಾಡುತ್ತದೆ. ಸಿಟಿ ಕೌನ್ಸಿಲ್ ತೆಗೆದುಕೊಂಡ ನಿರ್ಧಾರಗಳನ್ನು ಕಾರ್ಯರೂಪಕ್ಕೆ ತರುವ ಜವಾಬ್ದಾರಿ ಡಬ್ಲಿನ್ ಸಿಟಿ ಮ್ಯಾನೇಜರ್ ಮೇಲಿರುತ್ತದೆ.

ಕಳೆದ 2009ರ ಸ್ಥಳೀಯ ಚುನಾವಣೆಯ ನಂತರ ಪ್ರಸಕ್ತ ಅಧಿಕಾರದಲ್ಲಿರುವ ಸಮ್ಮಿಶ್ರ ಕೂಟವೆಂದರೆ*ಡೆಮೋಕ್ರ್ಯಾಟಿಕ್ ಅಲೈಯನ್ಸ್*, ಇದು ಲೇಬರ್ ಹಾಗು ಫೈನ್ ಗೇಲ್ ಪಕ್ಷಗಳ ಕೂಟ. ಫಿಯನ ಫಯಿಲ್, ಸಿನ್ನ್ ಫೆಯಿನ್, ಗ್ರೀನ್ಸ್ ಹಾಗು ಪಕ್ಷಾತೀತ ಕೌನ್ಸಿಲರ್ ಗಳು ವಿರೋಧ ಪಕ್ಷವಾಗಿ ಕಾರ್ಯನಿರ್ವಹಿಸುತ್ತಾರೆ. ಎಮೆರ್ ಕಾಸ್ಟೆಲ್ಲೋ ಪ್ರಸಕ್ತ ಲಾರ್ಡ್ ಮೇಯರ್, ಇವರನ್ನು ಜೂನ್ 2009ರಲ್ಲಿ ಆಯ್ಕೆ ಮಾಡಲಾಯಿತು.

ಕಳೆದ 2008ರಲ್ಲಿ, ಕೇಂದ್ರ ಸರಕಾರವು ಸ್ಥಳೀಯ ಆಡಳಿತದ ಸುಧಾರಣೆಗೆ ಯೋಜನೆಗಳನ್ನು ಪ್ರಕಟಿಸಿತು. ಈ ಯೋಜನೆಯ ಪ್ರಮುಖ ಬದಲಾವಣೆಯಲ್ಲಿ ಡಬ್ಲಿನ್ ನ ಮೇಯರ್ ಆಗಿ ಆಯ್ಕೆಯಾಗುವವರಿಗೆ ಕಾರ್ಯಕಾರಿ ಅಧಿಕಾರವನ್ನು ನೀಡುವ ಬಗ್ಗೆ ಯೋಜಿಸಲಾಗಿದೆ. ಈ ಯೋಜನೆಯು ಸ್ಥಳೀಯ ಸಾರ್ವಜನಿಕರ ಅಭಿಪ್ರಾಯ, ಕೋರಿಕೆ ಹಕ್ಕುಗಳು, ಜನರ ಸಹಯೋಗದೊಂದಿಗೆ ಮುಂಗಡಪತ್ರದ ರಚನೆ ಹಾಗು ನಗರ ಸಭೆಗಳು ಸಹ ಸೇರಿದ್ದವು.

### ರಾಷ್ಟ್ರ 
ಐರ್ಲೆಂಡ್‌ನ ರಾಷ್ಟ್ರೀಯ ಸಂಸತ್ತು, *ಓಯಿರೀಚ್ಟಾಸ್*, ಐರ್ಲೆಂಡ್‌ನ ಅಧ್ಯಕ್ಷರು ಹಾಗು ಎರಡು ಸದನಗಳಾದ ಡೈಲ್ ಐರೆಯನ್ನ್(ಚೇಂಬರ್ ಆಫ್ ಡೆಪ್ಯೂಟೀಸ್) ಹಾಗು ಸೀನಾಡ್ ಐರೆಯನ್ನ್(ಸೆನೆಟ್)ಗಳನ್ನು ಒಳಗೊಂಡಿರುತ್ತದೆ. ಎಲ್ಲ ಮೂರು ಡಬ್ಲಿನ್‌ನಲ್ಲಿ ನೆಲೆಗೊಂಡಿವೆ. ಐರ್ಲೆಂಡ್ ನ ಅಧ್ಯಕ್ಷರು ನಗರದ ಅತ್ಯಂತ ದೊಡ್ಡ ಉದ್ಯಾನ ಫಿನಿಕ್ಸ್ ಪಾರ್ಕ್ ನ ಆರಾಸ್ ಅನ್ ಉಚ್ಟಾರೈನ್ ನಲ್ಲಿ ವಾಸಿಸುತ್ತಾರೆ. ಇದು ಐರಿಶ್ ಸ್ವತಂತ್ರ ರಾಜ್ಯದ ಗವರ್ನರ್ ಜನರಲ್ ರ ಹಿಂದಿನ ನಿವಾಸ.  ಒಯಿರೀಚ್‌ಟಾಸ್‌ನ ಎರಡೂ ಸದನಗಳು ಲೆಯಿನ್ಸ್ಟರ್ ಹೌಸ್ ನಲ್ಲಿ ಸಭೆ ಸೇರುತ್ತವೆ, ಇದು ದಕ್ಷಿಣ ಭಾಗದಲ್ಲಿರುವ ಮುಂಚಿನ ಡ್ಯೂಕ್‌ನ ಅರಮನೆ. ಡಿಸೆಂಬರ್ 6, 1922ರಲ್ಲಿ ರೂಪುಗೊಂಡ ಐರಿಶ್ ಸ್ವತಂತ್ರ ರಾಜ್ಯದ ತರುವಾಯ ಐರಿಶ್ ಸಂಸತ್ತುಗಳಿಗೆ ಈ ಕಟ್ಟಡವು ತವರಾಗಿದೆ. 
thumb|ಸರಕಾರಿ ಕಟ್ಟಡಗಳು ಹಿಂದಿನ ರಾಯಲ್ ಕಾಲೇಜ್ ಆಫ್ ಸೈನ್ಸ್.

ಡಿಪಾರ್ಟ್ಮೆಂಟ್ ಆಫ್ ಟಾವೋಯಿಸೇಚ್, ಕೌನ್ಸಿಲ್ ಚೇಂಬರ್(ವಾರಕ್ಕೊಮ್ಮೆ ನಡೆಯುವ ಕ್ಯಾಬಿನೆಟ್ ಸಭೆಗಳಿಗೆ ಬಳಸಿಕೊಳ್ಳಲಾಗುತ್ತದೆ), ಡಿಪಾರ್ಟ್ಮೆಂಟ್ ಆಫ್ ಫೈನಾನ್ಸ್ ಹಾಗು ಆಫೀಸ್ ಆಫ್ ದಿ ಅಟಾರ್ನಿ ಜನರಲ್ ಗಳಿಗೆ *ಗವರ್ನಮೆಂಟ್ ಬಿಲ್ಡಿಂಗ್ಸ್*  ಆಶ್ರಯ ನೀಡಿದೆ. ಇದು ಎರಡು ಭಾಗಗಳ(1921ರಲ್ಲಿ ಪೂರ್ಣಗೊಂಡ) ಒಂದು ಪ್ರಮುಖ ಕಟ್ಟಡವನ್ನು ಒಳಗೊಂಡಿದೆ(1911ರಲ್ಲಿ ಪೂರ್ಣಗೊಂಡ) ಹಾಗು ಥಾಮಸ್ ಮ್ಯಾನ್ಲಿ ಡೀನ್ ಹಾಗು ಸರ್ ಆಸ್ಟನ್ ವೆಬ್ಬ್ ಇದನ್ನು *ರಾಯಲ್ ಕಾಲೇಜ್ ಆಫ್ ಸೈನ್ಸ್*  ಆಗಿ ವಿನ್ಯಾಸಗೊಳಿಸಿದ್ದರು.   ಕಳೆದ 1921ರಲ್ಲಿ ಹೌಸ್ ಆಫ್ ಕಾಮನ್ಸ್ ಆಫ್ ಸದರನ್ ಐರ್ಲೆಂಡ್ ನಲ್ಲಿ ಸಭೆ ಸೇರಿತ್ತು. ಲೆಯಿನ್ಸ್ಟರ್ ಹೌಸ್‌ನ ಪಕ್ಕದಲ್ಲಿರುವ ಇದನ್ನು, ಐರಿಶ್ ಫ್ರೀ ಸ್ಟೇಟ್ ಸರಕಾರವು ಕೆಲವು ಸಚಿವಾಲಯಗಳಿಗೆ ಒಂದು ತಾತ್ಕಾಲಿಕ ನಿವಾಸವಾಗಿ ಮಾರ್ಪಡಿಸಲು ಕಟ್ಟಡದ ಎರಡು ವಿಭಾಗಗಳನ್ನು ತನ್ನ ಸುಪರ್ದಿಗೆ ತೆಗೆದುಕೊಂಡಿತು, ಈ ನಡುವೆ ಪ್ರಧಾನ ಕಟ್ಟಡವು ಕಾಲೇಜ್ ಆಫ್ ಟೆಕ್ನಾಲಜಿಯಾಗಿ(UCDಯ ಒಂದು ಭಾಗ) 1989ರವರೆಗೂ ಅಸ್ತಿತ್ವದಲ್ಲಿತ್ತು. ಸಂಸತ್ತಿನ ತಾತ್ಕಾಲಿಕ ನಿವಾಸವಾಗಿದ್ದ ಈ ಕಟ್ಟಡ ಹಾಗು ಲೆಯಿನ್ಸ್ಟರ್ ಹೌಸ್ ಎರಡೂ, ಕಾಯಂ ನಿವಾಸಗಳಾಯಿತು.

ಕಿಂಗ್ಡಮ್ ಆಫ್ ಐರ್ಲೆಂಡ್ ನ ಹಿಂದಿನ ಐರಿಶ್ ಹೌಸಸ್ ಆಫ್ ಪಾರ್ಲಿಮೆಂಟ್ ಕಾಲೇಜ್ ಗ್ರೀನ್ ನಲ್ಲಿ ಇವೆ.

## ಹವಾಮಾನ 
ಡಬ್ಲಿನ್, ಹಿತಕರವಾದ ಚಳಿಗಾಲ, ತಂಪಾದ ಬೇಸಿಗೆಕಾಲ, ಹಾಗು ಮಿತವಾದ ಮಳೆಯೊಂದಿಗೆ ತೀವ್ರತೆಯಿಲ್ಲದ  ತಾಪಮಾನದ ವೈಶಿಷ್ಟ್ಯತೆಯನ್ನು ಹೊಂದಿದ್ದು ಒಂದು ಕಡಲ ಸಮಶೀತೊಷ್ಣದ ಹವಾಮಾನವನ್ನು ಹೊಂದಿದೆ. ಜನಪ್ರಿಯ ನಂಬಿಕೆಗೆ ವ್ಯತಿರಿಕ್ತವಾಗಿ, ಡಬ್ಲಿನ್, ಐರ್ಲೆಂಡ್‌ನ ಪಶ್ಚಿಮ ಭಾಗದಷ್ಟು ಹೆಚ್ಚಿನ ಮಳೆಯನ್ನು ಹೊಂದಿರುವುದಿಲ್ಲ. ಪಶ್ಚಿಮ ಭಾಗವು ರಾಜಧಾನಿಗಿಂತ ದುಪ್ಪಟ್ಟು ಮಳೆಯ ಪ್ರಮಾಣವನ್ನು ಹೊಂದಿದೆ.  ಡಬ್ಲಿನ್, ಸರಾಸರಿ ಲಂಡನ್‌ಗಿಂತ ಹೆಚ್ಚಿನ ಮಳೆ ದಿನಗಳನ್ನು ಹೊಂದಿದೆ. ಡಬ್ಲಿನ್ ವಿಮಾನ ನಿಲ್ದಾಣದಲ್ಲಿ ಮಾಪನ ಮಾಡಿದಂತೆ, ಜನವರಿ ತಿಂಗಳ ಸರಾಸರಿ ಗರಿಷ್ಟ ತಾಪಮಾನವು ರಷ್ಟಿದ್ದರೆ, ಜುಲೈ ತಿಂಗಳ ಸರಾಸರಿ ಗರಿಷ್ಟ ತಾಪಮಾನವು ರಷ್ಟಿದೆ. ಮೇ ಹಾಗು ಜೂನ್ ತಿಂಗಳು ಸರಾಸರಿ ಬಿಸಿಲಿನ ತಿಂಗಳೆನಿಸಿವೆ. ಸರಾಸರಿ 76 ಮಿಮೀ. ಮಳೆಯೊಂದಿಗೆ ಡಿಸೆಂಬರ್ ತಿಂಗಳು ಮಳೆಯ ತಿಂಗಳೆನಿಸಿವೆ. 50 ಮಿಮೀ. ನೊಂದಿಗೆ ಫೆಬ್ರವರಿ ಶುಷ್ಕ ಹವಾಮಾನದ ತಿಂಗಳೆನಿಸಿದೆ.   ಒಟ್ಟಾರೆ ವಾರ್ಷಿಕ ಸರಾಸರಿ ಮಳೆ ಪ್ರಮಾಣವು( ಹಾಗು ಭೂಮಿಗೆ ಬೀಳುವ ನೀರಿನ ಇತರ ರೂಪಗಳು) 732.7  ಮಿಮೀ ರಷ್ಟಿದೆ, ಆನ್ ಗರ್ಡ ಸಿಯೋಚನದ ಅಧಿಕೃತ ಅಂಕಿಅಂಶಗಳು ತಲಾ 1,000ದಂತೆ ಮೆಟ್ರೋಪಾಲಿಟನ್ ಪ್ರದೇಶದ ಜನಸಂಖ್ಯೆಯ ಒಟ್ಟಾರೆ ಶಿರೋನಾಮೆಯ ಅಪರಾಧದ ಪ್ರಮಾಣವು ರಾಷ್ಟ್ರದಲ್ಲಿ ಅತ್ಯಧಿಕವೆಂದು ತೋರಿಸುತ್ತದೆ.

## ಅಂತಾರಾಷ್ಟ್ರೀಯ ಸಂಬಂಧಗಳು 
### ಅವಳಿ ನಗರಗಳು — ಸಹೋದರಿ ನಗರಗಳು 
ಡಬ್ಲಿನ್ ಈ ಕೆಳಕಂಡ ಸಹೋದರಿ ನಗರಗಳನ್ನು ಹೊಂದಿದೆ:

* **ಬಾರ್ಸಿಲೋನ**, ಸ್ಪೇನ್ (1998) 
* **ಲಿವರ್ಪೂಲ್**, ಯುನೈಟೆಡ್ ಕಿಂಗ್ಡಂ (1997) 
* **ಸ್ಯಾನ್ ಜೋಸ್**, ಯುನೈಟೆಡ್ ಸ್ಟೇಟ್ಸ್ (1986) 

## ಇದನ್ನೂ ನೋಡಿ 
* ಗ್ಲೋಬಲ್ ಸಿಟಿ 
* ಡಬ್ಲಿನ್ ಇಂಗ್ಲಿಷ್
* ಡಬ್ಲಿನ್ ಜನರ ಪಟ್ಟಿ 
* GRP ಪಟ್ಟಿ ಮಾಡಿದ ಯುರೋಪಿಯನ್ ಮೆಟ್ರೋಪಾಲಿಟನ್ ಪ್ರದೇಶಗಳು

## ಆಕರಗಳು 
## ಹೆಚ್ಚಿನ ಓದಿಗಾಗಿ 
* ಜಾನ್ ಫ್ಲಿನ್ನ್ ಹಾಗು ಜೆರ್ರಿ ಕೆಲ್ಲೆಹೆರ್, *ಡಬ್ಲಿನ್ ಜರ್ನೀಸ್ ಇನ್ ಅಮೆರಿಕ*  (ಹೈ ಟೇಬಲ್ ಪಬ್ಲಿಷಿಂಗ್, 2003) ISBN 0-9544694-1-0
* ಹನ್ನೆ ಹೆಮ್, ''ಡಬ್ಲಿನರ್ಸ್, ಆನ್ ಆಂತ್ರಪಾಲೊಲಜಿಸ್ಟ್'ಸ್ ಅಕೌಂಟ್*, ಓಸ್ಲೋ, 1994
* ಪ್ಯಾಟ್ ಲಿಡ್ಡಿ, *ಡಬ್ಲಿನ್ ಏ ಸೆಲೆಬ್ರೇಶನ್- ಫ್ರಂ ದಿ ಫಸ್ಟ್ ಟು ದಿ ಟ್ವೆಂಟಿಫಸ್ಟ್ ಸೆಂಚುರಿ*  (ಡಬ್ಲಿನ್ ಸಿಟಿ ಕೌನ್ಸಿಲ್, 2000) ISBN 0-946841-50-0
* ಮೌರಿಸ್ ಕ್ರೈಗ್, *ದಿ ಆರ್ಕಿಟೆಕ್ಚರ್ ಆಫ್ ಐರ್ಲೆಂಡ್ ಫ್ರಮ್ ದಿ ಅರ್ಲಿಯೆಸ್ಟ್ ಟೈಮ್ಸ್ ಟು 1880*  (ಬ್ಯಾಟ್ಸ್ಫೋರ್ಡ್, ಪೇಪರ್ಬ್ಯಾಕ್ ಆವೃತ್ತಿ 1989) ISBN 0-7134-2587-3
* ಫ್ರಾಂಕ್ ಮ್ಯಾಕ್ ಡೊನಾಲ್ಡ್, *ಸೇವಿಂಗ್ ದಿ ಸಿಟಿ: ಹೌ ಟು ಹಾಲ್ಟ್ ದಿ ಡಿಸ್ಟ್ರಕ್ಶನ್ ಆಫ್ ಡಬ್ಲಿನ್ *  (ಟೋಮಾರ್ ಪಬ್ಲಿಷಿಂಗ್, 1989) ISBN 1-871793-03-3
* ಎಡ್ವರ್ಡ್ ಮ್ಯಾಕ್ಪಾರ್ಲ್ಯಾಂಡ್, *ಪಬ್ಲಿಕ್ ಆರ್ಕಿಟೆಕ್ಚರ್ ಇನ್ ಐರ್ಲೆಂಡ್ 1680–1760''  (ಯೇಲ್ ಯುನಿವೆರ್ಸಿಟಿ ಪ್ರೆಸ್, 2001) ISBN 0-300-09064-1

## ಬಾಹ್ಯ ಕೊಂಡಿಗಳು 
* 
* ಡಬ್ಲಿನ್ ಸಿಟಿ ಕೌನ್ಸಿಲ್ - ಡಬ್ಲಿನ್ ನ ಸ್ಥಳೀಯ ಆಡಳಿತದ ಅಧಿಕೃತ ಜಾಲತಾಣ  
* ಡಬ್ಲಿನ್ ಟೂರಿಸ್ಟ್ ಬೋರ್ಡ್ - ಅಧಿಕೃತ ಪ್ರವಾಸೋದ್ಯಮ ಜಾಲತಾಣ  
* ಟ್ರ್ಯಾನ್ಸ್ಪೋರ್ಟ್ ಫಾರ್ ಡಬ್ಲಿನ್    - ಸಾರ್ವಜನಿಕ ಸಾರಿಗೆ ಜಾಲತಾಣ 
* ಡಬ್ಲಿನ್ ಫೋಟೋ ಗ್ಯಾಲರಿ  ಡಬ್ಲಿನ್ ಹಾಗು ಅದರ ಅತ್ಯಂತ ಜನಪ್ರಿಯ ಸ್ಮಾರಕಗಳ ಒಂದು ಮುಕ್ತ ಛಾಯಾಚಿತ್ರ ಗ್ಯಾಲರಿ.
* ಫೋಟೋ ಗ್ಯಾಲರಿ ದಕ್ಷಿಣ ಡಬ್ಲಿನ್ ನ ನಗರಗಳಾದ ಡನ್ ಲೋಘೈರೆ, ಡಾಲ್ಕೆಯ್ ಹಾಗು ಕಿಲ್ಲಿನೆಯ್ ನ ಛಾಯಾಚಿತ್ರಗಳು

ವರ್ಗ:988ರ ಸಂಸ್ಥೆಗಳು
ವರ್ಗ:ಯೂರೋಪ್ ನ ರಾಜಧಾನಿಗಳು
ವರ್ಗ:ರಿಪಬ್ಲಿಕ್ ಆಫ್ ಐರ್ಲೆಂಡ್ ನ ನಗರಗಳು
ವರ್ಗ:ರಿಪಬ್ಲಿಕ್ ಆಫ್ ಐರ್ಲೆಂಡ್ ನ ಕರಾವಳಿ ನೆಲೆಗಳು
ವರ್ಗ:ಡಬ್ಲಿನ್
ವರ್ಗ:ಲೀನ್ಸ್ಟರ್
ವರ್ಗ:ವಿಶ್ವವಿದ್ಯಾನಿಲಯ ನಗರಗಳು
ವರ್ಗ:ರಿಪಬ್ಲಿಕ್ ಆಫ್ ಐರ್ಲೆಂಡ್ ನ ಕೌಂಟಿ ನಗರಗಳು
ವರ್ಗ:ವೈಕಿಂಗ್ ಯುಗದ ನೆಲೆಗಳು
ವರ್ಗ:ಡಬ್ಲಿನ್ ಕೌಂಟಿಯ ಪ್ರವಾಸಿ ಆಕರ್ಷಣೆಗಳು
ವರ್ಗ:ಕಚ್ಚಾವಸ್ತುವಿನ ಬಂದರುಗಳು
ವರ್ಗ:ಯೂರೋಪ್ ನ ಸಾಂಸ್ಕೃತಿಕ ರಾಜಧಾನಿಗಳು
ವರ್ಗ:ಬ್ರಿಟೀಷ್ ಸಾಮ್ರಾಜ್ಯ